ועדת המשנה לקידום הבטיחות בדרכים, כנסת 25, פרוטוקול מספר 1, 2023-06-05 00:00

בועז טופורובסקי: שלום לכולם, תודה לכולכם שבאתם והגעתם לישיבה הראשונה של ועדת המשנה לבטיחות בדרכים

בועז טופורובסקי:  אני מודה קודם כול ליושב-ראש ועדת הכלכלה על כך שתמך במינוי שלי ליושב-ראש הוועדה, ועל כך שהבין את החשיבות של הקמת הוועדה

בועז טופורובסקי:  הוא הבטיח שאחרי התקציב נוכל לכנס את ועדת המשנה

בועז טופורובסקי:  אכן, התקציב עבר ואני שמח שהוועדה כונסה

בועז טופורובסקי:       היום ה-5 ביוני 2023

בועז טופורובסקי:  לוועדה הזאת קדמו כמה דיונים, שהדליקו אצלי כמה נורות אדומות – דיונים בוועדת החוץ והביטחון בנושא מצב הכבישים והאכיפה ביהודה ושומרון; דיון בוועדת הכלכלה וגם דיון בוועדה לביקורת המדינה

בועז טופורובסקי:  שם התחוור לי שלמרות הדיונים הרבים שעשינו בשנים האחרונות בכנסות קודמות, ולמרות הבטחות שניתנו גם לוועדה הזאת, גם לוועדת הכלכלה וגם לכנסת, וגם בממשלת ישראל בישיבות הממשלה, הדברים לא קוימו במלואם בפועל, וזאת בלשון המעטה

בועז טופורובסקי:  יש 155 הרוגים בתאונות דרכים מתחילת השנה, כאשר הלילה היה הרוג ואנחנו לא רואים אף כותרת על זה

בועז טופורובסקי:  אף התקוממות

בועז טופורובסקי:       לפני יומיים היה פיגוע איום ונורא, וכל המדינה מדברת עליו

בועז טופורובסקי:  מושקעים בו הרבה מאוד מאמצים, נעשים הרבה מאוד תחקירים, מאוגמים הרבה מאוד משאבים כדי שדברים כאלה לא יקרו שוב

בועז טופורובסקי:  איכשהו, בבטיחות בדרכים יש הרוגים, ואנשים מתייחסים לזה כאל גזרת גורל, ועליי זה לא מקובל

בועז טופורובסקי:  כל האנשים שנמצאים סביב השולחן יודעים שתאונות דרכים הן לא גזרת גורל

בועז טופורובסקי:  נכון, יש תאונות דרכים שאולי אי-אפשר לצפות ואי-אפשר למנוע, אבל חלק גדול מתאונות הדרכים אפשר למנוע

בועז טופורובסקי:  רוב תאונות הדרכים הן כתוצאה מטעויות אנוש, והרבה מאוד מטעויות אנוש אפשר לפתור באמצעים טכנולוגיים, או לחפות עליהן בתשתיות טובות

בועז טופורובסקי:  אפשר לטפל בהן מראש בחינוך, אפשר להרתיע על ידי אכיפה או על ידי ענישה – גם בתי המשפט וגם מערכת אכיפת החוק

בועז טופורובסקי:  אפשר לצמצם ולטפל ברוב הבעיות

בועז טופורובסקי:       בכל פעם שאנחנו מתכנסים ואנחנו מדברים, בין אם זה על משא כבד, בין אם זה על אופנועים, בין אם זה על התשתיות, אני שומע סביב השולחן – זה לא אני, זה הרשויות המקומיות; זה כן אני, אבל זה משרד התחבורה; זה כן אני אבל זה הרלב"ד; אנחנו הצגנו לממשלה, הממשלה אמרה אבל לא התכנסה

בועז טופורובסקי:  עליי זה לא מקובל, ואנחנו הולכים לשקף עכשיו את המציאות

בועז טופורובסקי:  כאן הכול פתוח, הוועדה שקופה

בועז טופורובסקי:  בגלל שזאת ישיבה ראשונה נעבור על הגורמים הרלוונטיים, ואני רוצה שתשקפו לי את המציאות – גם את המצב אצל כל גורם, גם את התוכנית שאני אפרט בפנייה לכל גורם, וגם את שיתוף הפעולה בין כולם

בועז טופורובסקי:  אם יש תוכנית לרלב"ד והמשטרה לא מכירה אותה או לא עובדת לפיה, מה זה עוזר? ואם יש תוכנית למשרד התחבורה ולרלב"ד יש תוכנית אחרת, מה זה עוזר? אם יש רעיונות וקשיים במשרד החינוך, ואף אחד לא עוזר להם, מה זה עוזר?     אנחנו רוצים לתקן את זה

בועז טופורובסקי:  אנחנו רוצים שאם בשנת 2022 היו 351 הרוגים, וכמה פצועים?     

גבי בן הרוש: 2,500 פצועים קשה

בועז טופורובסקי: גבי, תודה

בועז טופורובסקי:  יש כאן מספיק אנשים עם המידע

בועז טופורובסקי:  אני רוצה שהשנה זה יירד, ואם הרלב"ד יציגו לנו את התוכנית לצמצם ב-50%, אני רוצה לראות איך כ-ו-ל-ם מסכימים עליה, או לא מסכימים עליה או שיש תוכנית אחרת שכולם מסכימים עליה

בועז טופורובסקי:       לפני כמה שנים, כשהייתה שרת התחבורה הקודמת קודמת, שהיא גם שרת התחבורה והבטיחות בדרכים הנוכחית, היא הציגה לממשלת ישראל תוכנית מתוקצבת

בועז טופורובסקי:  ממשלת ישראל – אני ראיתי בפרוטוקול – רשמה לפניה

בועז טופורובסקי:  רשמה לפניה זאת מילה מכובסת יפה

בועז טופורובסקי:  היא לא תוקצבה

בועז טופורובסקי:  הרלב"ד החליפו עכשיו הנהלה, והם מנסים להביא תוכנית אחרת, אבל היא מתוקצבת באופן חלקי והאוצר לא מכיר את הכול

בועז טופורובסקי:       הדברים האלה לא יכולים להיות

בועז טופורובסקי:  לא יעלה על הדעת שמערכת הביטחון תגיד שהיא צריכה X כסף, היא תקבל רק 10% מהכסף, והמדינה תהיה בשקט

בועז טופורובסקי:  על תאונות בדרכים כולם אומרים שצריך Y כסף, המדינה לא נותנת אפילו 10% מהסכום הזה, ואנחנו לא צריכים להיות בשקט

בועז טופורובסקי:  כולל האנשים שזאת האחריות שלהם

בועז טופורובסקי:  אם המפקד בצבא עשה טעות, וכתוצאה מזה מישהו איבד חיים, המפקד משלם מחיר

בועז טופורובסקי:  הדבר הזה יהיה גם בבטיחות בדרכים, גם אם נצטרך לפנות בעצמנו לבתי המשפט, גם אם נצטרך להקים ועדת חקירה שתזמן, תפיק לקחים ותציע מסקנות כלפי אנשים שאשמים

בועז טופורובסקי:   נעשה כל מה שצריך כדי להציל חיים, כי משפחה שבה מישהו מת בדרכים בלי שום אזהרה מראש, זאת לא אותה משפחה לעולם

בועז טופורובסקי:  אף אחד מאיתנו לא צריך לישון בשקט, כאשר הוא יודע שיש מחדלים שלא מטופלים

בועז טופורובסקי:       ברשותכם, נתחיל עם אסנת מהממ"מ

בועז טופורובסקי:  בישיבה הזאת ניתן לגורמי המקצוע, למשרדים הממשלתיים לדבר

בועז טופורובסקי:  אני רוצה שכולם יהיו מסונכרנים מה המצב, ואז נמשיך הלאה

בועז טופורובסקי:  אל תדאגו, הוועדה הזאת הולכת להתכנס כל הזמן, ככל שהיושב-ראש ייתן

בועז טופורובסקי:  בבקשה, אסנת

אסנת אלגום: תודה רבה

אסנת אלגום:  אנחנו נעלה את המצגת הקצרה

אסנת אלגום:  אדוני היושב-ראש, ברכות על הקמת הוועדה

אסנת אלגום:  אנחנו נדבר ממש בקצרה, בגלל שאנחנו עוסקים בנושא של תמונת מצב נוכחית

אסנת אלגום:  לפני שנדבר גם על השתלשלות התוכנית הלאומית, אני רוצה להציג תמונת מצב

אסנת אלגום:  אנחנו יכולים לראות שיש לנו שלוש סוגיות מרכזיות, שלא מנותקות אחת מהשנייה כשאנחנו מדברים היום על סטטוס פעילות הגופים ומצב התוכנית הלאומית

אסנת אלגום:       כל התחום של בטיחות בדרכים מנוהל על ידי משרדי ממשלה וגופים רבים

אסנת אלגום:  התמונה שאנחנו רואים כרגע היא רק תמונה חלקית, אבל יש כל כך הרבה משרדים, גופים, עמותות וארגונים שעוסקים בנושא בטיחות בדרכים

אסנת אלגום:  זה מביא אותנו לנקודה הראשונה – הקושי למצוא גוף אחד מתכלל, שמנהל, מפקח ויכול לרכז את כל התוכניות, את כל מה שנעשה

אסנת אלגום:  בנוסף לכך, יש גם סוגיה של שקיפות

בועז טופורובסקי: זה לא אמור להיות הרלב"ד?     

אסנת אלגום: אנחנו מגיעים בדיוק לזה

אסנת אלגום:  קודם כול, קשה מאוד מבחינת שקיפות לקבל נתונים ומידע לגבי תוכניות עבודה בסיסיות של כל אחד מהמשרדים – תקציבים שהוקצו לאחרונה, תוכניות עבודה שנעשו, חסמים, מה חסר כדי להתקדם, מה כן נעשה, מה לא נעשה

אסנת אלגום:  אלה דברים שרק ממחישים לנו כמה הנושא הזה מפוזר ומבוזר בין הרבה גופים

אסנת אלגום:  יש גוף אחד שמכוח חוק ומכוח סמכויות שניתנו לו כבר בוועדת שיינין – הרלב"ד – הרשות הלאומית לבטיחות בדרכים – אמור לתכלל, לפקח, לבקר ולתקצב את הפעילות של בטיחות בדרכים בגופים השונים

אסנת אלגום:  אנחנו יודעים גם מהרלב"ד שבשנים האחרונות חל קיצוץ תקציבי מאוד מהותי בתקציבים שלו

אסנת אלגום:  זה גוף שהתחיל בעצם כיחידת סמך במשרד התחבורה, והפך להיות מכוח ועדת שיינין ומכוח חוק ב-2007, לגוף שהוא רשות עצמאית, סטטוטורית, שאמורה לקבל סמכויות, תקציבים ושיניים כדי לפקח

אסנת אלגום:       התוכנית הלאומית – הרלב"ד עמל עליו כבר ארבע שנים

אסנת אלגום:  התוכנית הראשונה שהממשלה אימצה במלואה והייתה מאוד מסודרת, הייתה התוכנית של ועדת שיינין

אסנת אלגום:  דוח שיינין ב-2005 קבע יעד מסודר, עם תקציבים, עם החלטות ממשלה

אסנת אלגום:  אחד היעדים שקבע הדוח בשעתו היה שעד שנת 2015, מספר ההרוגים ילך וירד, כאשר מ-2015 עד 2021 הדוח הציב יעד שבו לא יהיו יותר מ-300 הרוגים בשנה

אסנת אלגום:  אנחנו יודעים שבאף אחת מבין שש השנים האחרונות, היעד הזה לא התממש

אסנת אלגום:  גם לא בשנת הקורונה שבה ירדה הנסועה והיו הרבה פחות מכוניות בכבישים, עדיין היו לנו 305 הרוגים בשנת 2020

אסנת אלגום:      ציוני דרך – ב-2007 קם הרלב"ד כגוף עצמאי

אסנת אלגום:  דוח מבקר המדינה שיצא ב-2016 ביקר את הנושא של היעדר סמכויות, תקציבים ופיקוח, וקושי של הרלב"ד לבצע את הפעילות שלו

אסנת אלגום:  ב-2019 הוצגה התוכנית הראשונה של הרלב"ד כאן בכנסת, תוכנית העשור

אסנת אלגום:  מה שנקרא 50 עד 30, שהיעד המרכזי שלה היה להפחית ב-50% את מספר ההרוגים עד שנת 2030

אסנת אלגום:  כמו שציינת, היושב-ראש, שרת התחבורה דאז מירי רגב, הקימה בנובמבר 2020 ועדת מנכ"לים בין-משרדית, והיא הטילה עליה לגבש המלצות ולאמץ את התוכנית

אסנת אלגום:  הוועדה הניחה את התוכנית הלאומית על שולחן הממשלה כעבור 120 יום, עם אומדני תקציב, עם סעיפים, עם תוכניות פעולה בכל התחומים

אסנת אלגום:  היו שם למעלה מ-16 תחומים

אסנת אלגום:  זמן קצר לאחר מכן התפזרה הכנסת

אסנת אלגום:       בממשלה הקודמת, שבה שרת התחבורה הייתה מרב מיכאלי, הייתה החלטת ממשלה בספטמבר 2022, החלטה מס' 1864, שבה הממשלה רשמה לפניה את עיקרי התוכנית

אסנת אלגום:  רשמה לפניה – כלומר, עדיין לא אימצה את התוכנית בכללותה עם תקציבים מתאימים, אבל התחיל תהליך

אסנת אלגום:  התחילו להניע את הסעיפים של התוכנית, עם פעילות שהוקצתה לאשכולות של הרשויות המקומיות, עם 80 מיליון שקלים

אסנת אלגום:  שוב, זמן קצר לאחר מכן, התפזרה שוב הכנסת ובעקבותיה התפזרה הממשלה

אסנת אלגום:  כמובן שהבחירות החוזרות והנשנות וחוסר היציבות לא תרמו לקידום התוכנית

אסנת אלגום:       נכון להיום, יוני 2023, יש תוכנית והיא מעודכנת לתוכנית חומש

אסנת אלגום:  הרלב"ד ירחיבו לגבי הסעיפים

אסנת אלגום:  יש בה שבעה סעיפים מרכזיים, תוכניות פעולה סדורות

אסנת אלגום:  תוכנית שהתחילה בעשור עם 50 מיליארד שקלים, מדברת כרגע על חמש שנים עם אותו יעד – היעדים נשארו 50 עד 30

אסנת אלגום:  חלון הזמנים לתוכנית הולך ומצטמצם, לצערנו

אסנת אלגום:  אם ניתן כמה דוגמאות מהתקציב האחרון שעבר כאן לפני שבוע, אנחנו יכולים לראות שיש תקציבים נקודתיים שהוקצו למספר תחומים – למשל, למוקדי הסיכון הבין-עירוניים – 180 מיליון שקלים; לתוכנית האשכולות של הרלב"ד – 120 מיליון שקלים למשך השנתיים הקרובות בכל שנה; 80 מיליון שקלים לסל פניות שמאלה וכולי וכולי

אסנת אלגום:       כמו שאמרנו, מאז דוח שיינין לא אומצה בכללותה תוכנית שמקיפה את כל הסעיפים שנדרשים, למרות שיש לנו תוכנית כזאת, היא מונחת והיא נמצאת בממשלה

אסנת אלגום:  אני רק אציין שבמדינות שבהן אומצה תוכנית רב-שנתית לאומית, עם תקציבים, ראו בפועל ירידה משמעותית במספר ההרוגים

אסנת אלגום:  תודה רבה

בועז טופורובסקי: תודה רבה, אסנת

בועז טופורובסקי:  אני רק רוצה להבהיר – 35 אלף, 179 הרוגים מתחילת השנה ואנחנו ראינו עכשיו שנים של בקשת נדבות – תביאו לכאן קצת כסף, לכאן קצת כסף, במצב שבו יש הכי הרבה הרוגים, יותר ממלחמות ישראל ויותר מכל דבר אחר

בועז טופורובסקי:  ראינו שמדינות אחרות, כאשר הן אימצו תוכניות שאפשר ללמוד מהן, המצב ירד

בועז טופורובסקי:  כעת ישראל במקום בין האחרונים בהורדת מספרי ההרוגים בתאונות הדרכים ב-OECD

בועז טופורובסקי:  כלומר, בכל מה שקשור לבטיחות בדרכים, אנחנו חלק ממדינות העולם השלישי

בועז טופורובסקי:       שלום, חברת הכנסת דבי ביטון

בועז טופורובסקי:  את רוצה לדבר?     

דבורה ביטון: אני רוצה להקשיב

בועז טופורובסקי: ארז קיטה, מנכ"ל הרלב"ד, לשעבר מנכ"ל אור ירוק, תאיר את עינינו ותספר לנו איך המצב הולך להשתנות

ארז קיטה: אני אתחיל קודם כול, בועז, עם ברכות לך ולוועדה

ארז קיטה:  בהחלט ועדה חשובה

ארז קיטה:  היא נותנת ביטוי ומקום לצער, סבל וכאב של הרבה משפחות בישראל

ארז קיטה:  ברשותך, אני אתחיל בהצגת נתונים ברמת הגרפיקה, ואני ארוץ על זה

ארז קיטה:  אחרי זה אני אדבר על ישראל בהשוואה לעולם, אציג את התוכניות של הרלב"ד ושיתופי הפעולה שמתקיימים בין המשרדים

ארז קיטה:       אנחנו מדברים על שנת 2022, שהסתיימה עם 351 הרוגים

ארז קיטה:  אנחנו עם ממוצע של 340 הרוגים בשנה, ו-2,300 פצועים קשה

ארז קיטה:  כשאנחנו מסתכלים על אוכלוסיות, 747 הולכי רגל נפצעו או נהרגו בשנת 2022; 108 נהרגו ו-40% בגילאי 65 פלוס, כלומר אזרחים ותיקים

ארז קיטה:  אני אומר את הדברים האלה כי זה יתחבר בהמשך עם משימות ותקציבים שאנחנו מקדמים בעניינים האלה

ארז קיטה:  אנחנו רואים עלייה הדרגתית בהיפגעות אופנועים, רוכבי דו-גלגלי

ארז קיטה:  שנת 2022 הסתכמה עם 77 הרוגים, ואנחנו רואים שהנפח שלהם בסך ההרוגים והפצועים הולך וגדל עם השנים

ארז קיטה:  את 2022 סיימנו עם 24%

ארז קיטה:       רוב התאונות שהתרחשו בשנת 2022 היו במרחב העירוני – 61%, מה שבהחלט מתכתב עם הנושא של כבישים אדומים

ארז קיטה:  ברשותך, אני אדבר על זה בהמשך

ארז קיטה:  אנחנו רואים שהחברה הערבית היא חברה פגיעה בעולמות של בטיחות בדרכים, בייחוד כשאנחנו מדברים על ילדים וצעירים

ארז קיטה:  הסיכוי של אזרח ערבי להיהרג בתאונות דרכים גבוה פי שתיים מאשר של אזרח יהודי

ארז קיטה:  כשאנחנו מסתכלים על נהגים צעירים, אנחנו רואים 47 הרוגים בשנת 2022

ארז קיטה:  הסיכוי של נהג צעיר להיות מעורב בתאונה גדול פי 1

ארז קיטה: 5 מנהג מנוסה

ארז קיטה:       העלות הכלכלית למשק, הנזק המשקי עומד על 15

ארז קיטה: 76 מיליארד שקלים

ארז קיטה:  זה מנוהל פרט של משרד התחבורה

ארז קיטה:  כאשר לכל הרוג, לכל גיל ולכל משתמש דרך יש העלות שלו

ארז קיטה:  אנחנו אומרים שלא רק שזה מוסרי וערכי לטפל בזה, זה גם כלכלי

ארז קיטה:       ישראל בהשוואה לעולם – אני לא אבלבל אתכם עם נתונים, אבל אפשר להסתכל על הנתונים מכמה זוויות, ותלוי איך משווים

ארז קיטה:  לפעמים אנחנו משווים נסועה, כלי רכב וכולי, אבל אני לא יודע איך מודדים נסועה

ארז קיטה:  בכל מדינה מודדים נסועה באופן אחר – איך מודדים נסועה של תחבורה ציבורית? של רכבת? זה נושא בעייתי

ארז קיטה:  בכל זאת, כשאנחנו מסתכלים על נסועה, אנחנו רואים שישראל נמצאת עם 5

ארז קיטה: 6 הרוגים למיליארד קילומטר נסועה

ארז קיטה:  זה דומה לממוצע באירופה, אבל כפול מהמדינות המובילות בעולם – נורבגיה, שבדיה, מדינות צפון אירופה

ארז קיטה:       כשאנחנו מסתכלים על ישראל בהשוואה למספר התושבים, אנחנו במקום ה-8 מתוך 32

ארז קיטה:  תלוי איזה נתון אני בוחר

ארז קיטה:  אם אני בוחר את נתון ההשוואה לאוכלוסייה – החברים מכירים – האוכלוסייה בישראל גדלה, האוכלוסייה באירופה קטנה ואנחנו נתקדם למקומות הראשונים בהשוואה לאירופה

ארז קיטה:  כשאנחנו מסתכלים על שנת 2022 באירופה, נהרגו 20,600 אנשים – עלייה של 3% ביחס לשנת 2021

ארז קיטה:  ובישראל היינו בירידה של 4%

ארז קיטה:  זאת אומרת, אנחנו פחות או יותר ב-7%

ארז קיטה:  ישראל תתקדם גם בהשוואה לאירופה לקראת 5 הרוגים למיליארד קילומטר נסועה, וזאת ההתקדמות הראשונה שלנו, פחות או יותר, מזה שבע שנים

ארז קיטה:       	אם נסתכל על הדוח שיצא ממש אתמול על ידי המועצה לבטיחות בדרכים באירופה, ETSC, ושואלים איך מפחיתים ב-50% את ההרוגים, אנחנו רואים פה חמישה סעיפים: הראשון, הגברת אכיפה וטיפול בנהיגה במהירות מופרזת

ארז קיטה:  אני רוצה להקדיש לסיפור הזה כמה דקות עם חברי רפי, שהוא ראש מינהלת אכיפה דיגיטלית

ארז קיטה:  הנושא של השקעות בהליכה – אנחנו רואים שמיתוני תנועה מפחיתים את הסיכון, וזאת הדרך לטפל בהולכי הרגל

ארז קיטה:  דבר נוסף, נהגים צעירים ורישיון נהיגה מדורג, והפחתת מהירות באזורים עירוניים ל-30 קמ"ש

ארז קיטה:  אמרתי בוועדה לביקורת המדינה, שאם רכב מתנגש בהולך רגל במהירות של 30 קמ"ש, הסיכוי של הולך הרגל להיהרג הוא אפס או מתקרב לאס

ארז קיטה:  לכן, זה משהו שהרלב"ד דוחף את משרד התחבורה ובאמצעים שלו לעשות

ארז קיטה:  אני תכף אציג איך ומה אנחנו עושים

ארז קיטה:  דבר נוסף זה מערכות בטיחות, אבל לא ניתן לו דגש עכשיו

ארז קיטה:  זה בהחלט נושא שהוועדה צריכה להדגיש

ארז קיטה:       	כשנכנסתי לפני שנה בדיוק לתפקידי, קראתי את 50-30

ארז קיטה:  זאת תוכנית שנשענת על מתודה אירופית, על safe system, שאומרת שמשתמש הדרך הוא במרכז, והמערכת מטפלת ודואגת לו

ארז קיטה:  כמו שאתה מבין, התיאום בין המשרדים השונים קשה, וגם לשבת כולנו סביב שולחן עגול

ארז קיטה:  גם ועדות שרים שהוקמו בשנים קודמות לא התממשו

ארז קיטה:  גם ועדות מנכ"לים

ארז קיטה:  לכן, חיפשתי דרך איך כן לממש את התוכנית הזאת

ארז קיטה:  תוכנית החומש לא באה להחליף את תוכנית 50-30

ארז קיטה:  היא באה לזקק אותה

ארז קיטה:  ב-50-30 יש 16 נושאים ובתוכנית החומש יש 7 נושאים

ארז קיטה:  אם אני רוצה להתכתב עם המלצות בין-לאומיות, אני צריך לטפל בהן

ארז קיטה:  לי, כרלב"ד, עם כל הכבוד, אין מה לתרום לתחבורה ציבורית

ארז קיטה:  לכן, יש אגף שלם במשרד התחבורה, ואת האנרגיות שלי אני לא צריך להשקיע שם

ארז קיטה:       	נמצא פה מקס אבירם מחינוך תעבורתי, ויש בינינו שיתוף פעולה נהדר

ארז קיטה:  אני לא יכול להחליף אותו בכיתות

ארז קיטה:  גם לא רוצה, אבל אני בהחלט נמצא איתו בקשר מתמיד וכולי

ארז קיטה:  תוכנית החומש היא יישום, והדרך שלנו ליישם הייתה באמצעות אשכולות

בועז טופורובסקי: ועדת התיאום של הממשלה לא התכנסה איתכם עדיין?     

ארז קיטה: ועדת התיאום של החלטת הממשלה האחרונה?     

בועז טופורובסקי: כן

ארז קיטה: פנו נציגים, ואנחנו מכנסים אותה ממש בחודש הקרוב

ארז קיטה:  תכף אני אתייחס לאשכול ספציפית, ואגיש דוח מסודר איפה הדברים עומדים

ארז קיטה:       אני לא משנה יעדים תוך כדי

ארז קיטה:  אני חושב שזאת מתודה לא נכונה

ארז קיטה:  אלה היעדים, ובסוף אני אצטרך לשבת פה ולתת דין וחשבון

ארז קיטה:  זה בסדר גמור ואני לא מפחד מיעדים

ארז קיטה:  אם נרד ל-35%, תבקרו אותי על 15% וזה בסדר

ארז קיטה:  כל אדם הוא עולם ומלואו, ואני לא נסוג מהיעדים

ארז קיטה:  יעדי המשנה, שהם נגזרת מהיעד הראשון, והם מ-15 מיליארד לרדת ל-8 מיליארד נזק משקי, ולשים את ישראל כאחת מחמש המדינות המובילות בעולם

ארז קיטה:  זה יעד ששיינין שם בדוח הוועדה שלו

ארז קיטה:       אלה שבעת נושאי הליבה

ארז קיטה:  כולם פה אנשי מקצוע ואני לא מחדש פה לאף אחד שום דבר

ארז קיטה:  אם אנחנו נעסוק בדבר הזה יום-יום, שעה-שעה, אנחנו נביא לתוצאה

ארז קיטה:  אלה שבעת הנושאים, ולמטה זה מעטפת – מידע ומחקר, מדידה והערכת טכנולוגיה, חינוך והסברה

ארז קיטה:  אלה דברים שמזינים את שבעת המעגלים האלה כל הזמן

ארז קיטה:       כשבאנו ליישם את התוכנית הלאומית, נחשפתי למודל של אשכול

ארז קיטה:  אשכול זה איגוד רשויות וולונטרי, ויש 12 אשכולות בישראל

ארז קיטה:  50% מהאזרחים מאוגדים באשכולות, ובעצם אשכול מאפשר לנו כרלב"ד לנהל תוכנית שהיא מיקרו תוכנית לאומית, בתא גיאוגרפי מסוים

ארז קיטה:  שואלים אותי למה אשכול ולא משהו אחר – אני גר בחיפה ועובד בירושלים, אבל בסוף אנשים מתנועעים במרחב הגיאוגרפי 20 קילומטר לפה ולשם

ארז קיטה:  אשכול זה גם פריפריה חברתית גיאוגרפית, סוציו-אקונומי 4

ארז קיטה: 5 – תמהיל של החברה האזרחית: ערבים, דרוזים, יהודים, נוצרים, חרדים, חילונים

ארז קיטה:  כולם ביחד

ארז קיטה:  פוגעים ונפגעים

ארז קיטה:  יש לנו אפשרות להשקיע באשכול על כל המדדים – אכיפה, חינוך, הסברה, תשתיות עירוניות ותשתיות בין-עירוניות

ארז קיטה:  כך הרלב"ד פועל, ואותה החלטה על אשכול בטוח – 80 מיליון שקל

ארז קיטה:  אנחנו מעוניינים להגיע לכלל האשכולות, ולא שכל אשכול יהיה 80 מיליון שקל

ארז קיטה:  אנחנו עושים תכנון מפורט, ונצא לאשכולות

ארז קיטה:  תכף אני אציג מה עושים ספציפית

ארז קיטה:       כשאנחנו מתייחסים לאשכול, מרבית הכסף זה תשתיות עירוניות

ארז קיטה:  בסוף, אני רוצה להפחית מהירות ל-30 קמ"ש בערים

ארז קיטה:  בתפקידי הקודם ויניב בתפקידו הנוכחי צועק כל הזמן בתקשורת ובצדק להפחית תנועה, במיוחד היכן שיש בתי ספר, קשישים וכולי

ארז קיטה:  אני זוכר שהייתי חתום על ההודעות לתקשורת וכולי

ארז קיטה:  זה  מה שאנחנו עושים בערים, באשכול המפרץ, אנחנו מפחיתים מהירות ל-30 קמ"ש

ארז קיטה:  אנחנו מקדמים 50 מצלמות אמז"ק – אי-מתן זכות קדימה להולכי רגל

ארז קיטה:  זאת פעם ראשונה שעושים את זה בישראל

ארז קיטה:  יש כבר מיקומים, אנחנו בדיון על זה, ואנחנו רוצים לבצע את זה השנה בעלות של 5 מיליון שקלים

ארז קיטה:       אלו הפעולות שאנחנו עושים, פעולות קטנות – במפרים, אוזניים, מעקות

ארז קיטה:  דברים שמונעים מהולכי רגל לעשות טעויות

ארז קיטה:  ואם הוא כבר עשה טעות, הוא לא ישלם עליה בחייו כי הרכב ייסע במהירות של 30 קמ"ש

ארז קיטה:  זאת המתודה, היא פשוטה, היא פרימיטיבית, אבל היא עובדת

ארז קיטה:  אנחנו רואים ערים בעולם – רובעים בפריז, בילבאו, שהפחיתו ממש לאפס את הנפגעים, את ההרוגים מקרב הולכי הרגל

ארז קיטה:  אנחנו רואים את זה, וזה לא משהו שהומצא ברלב"ד

ארז קיטה:  זה דבר שקיים ב-50-30, משהו שאנחנו מממשים פה

ארז קיטה:       אנחנו נותנים לזה מעטפת של חינוך והכשרה דרך פעילויות, הדרכה

ארז קיטה:  אנחנו מקדמים תוכנית ליווי נהגים צעירים – הרלב"ד תשיק ברבעון הבא תוכנית ללוות את המלווים

ארז קיטה:  אנחנו רואים שחוק הליווי לא ממומש ואנחנו הולכים לעשות את זה

ארז קיטה:  אני מכיר את זה מעולם המחקר, וגם הדוקטורט שלי עסק בנהגים צעירים

ארז קיטה:  כשיש ליווי, אנחנו מפחיתים את ההיפגעות של נהגים צעירים, והדבר היחיד שמונע מהם לעשות טעויות זה ניסיון

ארז קיטה:  האפשרות שלהם לצבור ניסיון היא אך ורק בליווי באופן בטוח

ארז קיטה:  שם אנחנו הולכים לקדם את הסיפור הזה

ארז קיטה:  אנחנו הולכים לקדם הכשרת דו-גלגלי באשכול

ארז קיטה:  הצעתי לך, חבר הכנסת טופורובסקי להקדיש דיון שלם לדו-גלגלי

ארז קיטה:  לתפיסתי, אנחנו עושים בזה מהפכה, ונשמח להציג לך את זה

ארז קיטה:  כמובן, כל זה מקבל מעטפת של הסברה וליווי

ארז קיטה:       במסגרת האשכול אנחנו נותנים לחברה הערבית בפעם הראשונה טיפול במוקדי סיכון, מה שלא קיים כבר עשרות שנים

ארז קיטה:  זאת הדרך שלנו לטפל בחברה הערבית, דרך שיפור תשתיות, כמו שעושים בחברה היהודית באמצעות במפרים וכולי

ארז קיטה:  בעצם, לעסוק בזה וטיפול באותם אלמנטים של הסברה באופן מוגבר, בהתאמה תרבותית ובשיתוף פעולה עם כלל הגורמים, לרבות אימאמים של משרד הפנים

ארז קיטה:  תשתיות בין-עירוניות – אנחנו פועלים על פי המתווה של נת"י ומוקדי סיכון, בהתאם לקריטריונים שהוצגו

ארז קיטה:  אם תרצו, אני אציג אותם פה, אבל הם מוכרים

ארז קיטה:  עושים את זה באשכול, מתוך תפיסה שהאזרח נע גם בבין-עירוני וגם בעירוני

ארז קיטה:  כמובן, אנחנו עוסקים בסוגיה כואבת שעוסקת בנושא של רכב כבד

ארז קיטה:  זה הזמן לציין את שיתוף הפעולה הטוב של הרלב"ד עם איגוד קציני הבטיחות, עם המובילים וכולי

ארז קיטה:       גם נושא האכיפה מקבל ביטוי באשכול עם תוספת ניידות שמבוססות על מתנדבים

ארז קיטה:  כמובן, תגבור של מיזם שומרי הדרך, והשנה ביולי נשיק את האפליקציה החדשה

ארז קיטה:  הפרויקט הזה יקבל בוסט

בועז טופורובסקי: תסביר לי על תוספת ניידות באשכול

בועז טופורובסקי:  תן לי דוגמה

ארז קיטה: אנחנו מקצים שמונה ניידות שהתקבלו בתקציב הזה

ארז קיטה:  מפעילים את זה על בסיס מתנדבים

בועז טופורובסקי: שמונה ניידות לאשכול? והכול רק עם מתנדבים? מי יכול לתת דוח? מתנדב יכול לתת דוח?     

ארז קיטה: כן

ארז קיטה:  מתנדב צריך לעבור שתי הכשרות

ארז קיטה:  הכשרה ראשונה של חודש, שלב א', ואחרי תקופה מסוימת עוד הכשרה ואחרי זה הוא מתפקד כמו שוטר מלא

ארז קיטה:  אנחנו בקשר עם לינה, וגם כל הנושא של הסדרי תנועה – יש המון הסדרי תנועה סביב התשתיות, וכל הסיפור הזה עובד

ארז קיטה:  יש מדידה והערכה של הפרויקטים, והרל"ב גייס את מדען ראשי, את פרופ' הלל בר גרא, מהמובילים בעולם, אחרי תקופה ארוכה שבה לא היה לנו מדען ראשי

ארז קיטה:  הוא מלווה ברמת המעטפת המחקרית

ארז קיטה:       אנחנו רוצים לקדם מודלים של ערים בטוחות, ואני מקווה שנצליח לצאת בקול קורא עם הסיפור הזה השנה

בועז טופורובסקי: מה זה רוצים? יש תקציב?     

ארז קיטה: תכף נדבר על תקציב, ואני אענה על כל שאלה

ארז קיטה:       ערים בטוחות – זה כמו אשכול, אבל בעיר

ארז קיטה:  עיר שהיא בינונית ומעלה שלא מקבלת מענה במשרד התחבורה

ארז קיטה:  אני בקשר עם משרד התחבורה ואם הוא לא במאיץ, במשתלם,  ברשות השינוי – הוא יקבל ביטוי פה

ארז קיטה:  כמובן, הקריטריונים הם שהיכן שייפגעו אנשים, שם תהיה עדיפות ביצוע

ארז קיטה:  בנושא של תוכנית לאומית שאנחנו רוצים לקדם, ברמת אכיפה, נהגים צעירים, רכב כבד והיסעים וחברה ערבית

ארז קיטה:       יש דברים שמקבלים פה ביטוי

ארז קיטה:  נהגים צעירים – יש את חוק הליווי, יש את החינוך התעבורתי, ואנחנו משנים קצת את עולם הספקים וכל התוכניות העודפות, בשיתוף עם משרד החינוך

ארז קיטה:  אנחנו עושים את הנושא של תוכנית הליווי עם כלים דיגיטליים ותפיסת סיכון – ללוות את ההורים בתהליך הליווי

ארז קיטה:  מבחינתי זאת התקדמות

ארז קיטה:       אכיפה – הנושא של אכיפה דיגיטלית מקבל בוסט רציני ושיתוף פעולה

ארז קיטה:  שמנו מצלמות בכביש 90, שמודדות מהירות ממוצעת

ארז קיטה:  אנליטיקה קו לבן, אנליטיקה אור אדום, ויש גם אנליטיקה להולכי רגל

ארז קיטה:  אמז"ק – אי מתן זכות קדימה

ארז קיטה:  כל הדברים האלה הם בשיתוף פעולה מלא עם מינהלת אכיפה דיגיטלית ואגף התנועה

ארז קיטה:  בנושא של אגף התנועה, ואני אומר את זה, לדעתי, הם לא מקבלים תקציב השנה, ואותי זה מטריד

ארז קיטה:  כשראינו את האפשרויות, ובעצם אפשר לקדם את החומש הזה, אכיפה זה מספר אחד

בועז טופורובסקי: עוד מעט נגיע לאגף התנועה

בועז טופורובסקי:  ביקשנו מהם לבוא

בועז טופורובסקי:  הפער מהתקציב השנה ובשנה שעברה – אני מקווה שהם באו

ארז קיטה: נפגשתי עם הרפרנט של האוצר, ונאמר לי שהם לא מתועדפים בתקציב

ארז קיטה:  אצלי זה נורה אדומה, כי בסוף אנחנו יכולים לזעוק כבישים אדומים, כבישים אדומים – רוב האנשים לא נהרגים בכבישים עירונים

ארז קיטה:  הם נהרגים בכבישים עירוניים והם נהרגים בכבישים בטוחים

ארז קיטה:  כשזועקים על כביש 4, ועל המקטע בין טירת הכרמל לפרדיס, אני ער לזה

בועז טופורובסקי: אגף התנועה יגידו שזה לא אצלם, זה בתחנות המשטרה

בועז טופורובסקי:  זה לא התוך המשטרה

ארז קיטה: בסוף אנחנו צריכים שוטרים, ניידות, תובעים משטרתיים

ארז קיטה:  אנחנו צריכים לרוץ על כל הדבר הזה

ארז קיטה:  התשתיות, יש להן את הזמן שלהן

ארז קיטה:  בועז, אתה מכיר את זה

ארז קיטה:  יעשו את כביש 90, זה ייקח חמש שנים ועד אז אנשים ייהרגו

ארז קיטה:  אני חושב שצריך לתת להם אפשרות לפעול, וזה אחד האמצעים העיקריים שאפשר באמצעותם להשפיע, גם באמצעים דיגיטליים וגם באמצעים של שוטרים, ניידות, בוחנים, תובעים וכולי

ארז קיטה:       רכב כבד והיסעים – אני אשאיר לחברים להתייחס

ארז קיטה:  מדובר בכל הנושא של רפורמת המטענים שמקודמת, הנושא של טכוגרף – תשמע מאנשי המקצוע

ארז קיטה:  אני יודע מה קורה, ואם תרצה לשמוע את דעתי, אני אומר, כמובן

ארז קיטה:  החברה הערבית מתוקצבת, והרשות הלאומית מקצה 27% מתקציבה לחברה הערבית, למרות שהם 21% מהאוכלוסייה, אבל 30% מהנפגעים

ארז קיטה:  אנחנו מקדמים את החלטה 550, ואם תרצה, נרחיב על זה בהמשך

ארז קיטה:       מיקוד הפעילות שלנו זה תוכנית אשכול בטוח

ארז קיטה:  אנחנו מסוכמים עם אגף תקציבים ומשרד התחבורה על 120 מיליון שקל לשנה, בסך הכול 240 מיליון שקל

ארז קיטה:  זה מעבר ל-70 בבסיס ועוד תוספות, כך נגיע פחות או יותר ל-90-85 מיליון שקל השנה

ארז קיטה:  וזה על זה

בועז טופורובסקי: זה נותן לך אפשרות של כיסוי כמה מהמדינה? אתה מגיע בסך הכול ארבעה אשכולות?     

ארז קיטה: יכולים להגיע לחמישה, כי אחד כבר עשינו

ארז קיטה:  עוד ארבעה

בועז טופורובסקי: כמה אשכולות יש בסך הכול?      

ארז קיטה: 12

בועז טופורובסקי: 12 האשכולות הם 50% מהאוכלוסייה

בועז טופורובסקי:  כלומר, ארבעה הם שישית?     

ארז קיטה: תלוי כמה רשויות מאוגדות באשכול

ארז קיטה:  אנחנו נעשה קול קורא

בועז טופורובסקי: אם הכול ילך כמו שצריך, בשנתיים הקרובות ניגע רק בשישית מהאוכלוסייה

בועז טופורובסקי:  אם הכול ילך כמו התכנון

ארז קיטה: באלמנט הזה

בועז טופורובסקי: אבל זאת התוכנית המרכזית, לפי מה שאמרת

בועז טופורובסקי:  זה החלק המרכזי מהתוכנית הלאומית, אשכול בטוח

ארז קיטה: אשכול בטוח היא תוכנית מרכזית שלנו

ארז קיטה:  מעבר לזה יש את הבסיס שלנו, ויש את 550 – חברה ערבית

ארז קיטה:  נושא נוסף זה ערים בטוחות בעדיפות לפריפריה, וקידמנו תוכנית ייעודית ביהודה ושומרון

ארז קיטה:  נפגשתי עם כל ראשי הרשויות, עם מועצת יש"ע, עם אשכול יהודה ושומרון, והגשנו תוכנית סדורה, שעוסקת הן במוקדי סיכון, הן באכיפה, חינוך והסברה

ארז קיטה:  הגענו עד ממש לנושא של מרכזי חוסן ואנשים שנפגעים מחרדה עקב יידוי אבנים כנהגים

ארז קיטה:       בנושא מידע ומחקר מינינו מדען ראשי – דיברתי על זה

ארז קיטה:  הקמנו ועדת מחקר מייעצת עם טובי המומחים בתחום מכלל האוניברסיטאות

ארז קיטה:  אנחנו רוצים לקדם, וזה תהליך שאנחנו מתחילים ממש בחודש הבא, מודל לחיזוי תאונות דרכים

ארז קיטה:  אני לא רוצה להסתכל יותר אחורה על מה שהיה, רוצה להסתכל קדימה על מה שיהיה

ארז קיטה:  חיכיתי לפרופ' בר גרא, והוא יקדם את זה

ארז קיטה:  בסוף השנה נהיה עם מערכת ניהול בטיחות במרחב העירוני

ארז קיטה:  זאת מערכת אלגוריתמים שתוציא את כל מוקדי הסיכון ללא מגע יד אדם, ותוכל לתת עדיפות לגורמי המקצוע איך לתעדף מוקדי סיכון במרחב העירוני

ארז קיטה:       בנושא האופנועים, אנחנו משנים את מודל הכשרת רוכבי האופנוע

ארז קיטה:  מדינת ישראל קיימת 75 שנה, ואין תורה כתובה לרוכבי דו-גלגלי בישראל

ארז קיטה:  אנחנו עושים את זה יחד עם אגף הרישוי ומשרד התחבורה

ארז קיטה:  המידע עובר מפה לאוזן, תורה שבעל-פה

ארז קיטה:  אין משהו כתוב, ואנחנו הולכים לשנות את הכול

ארז קיטה:  הפיילוט יתחיל ברבעון האחרון של השנה, פחות או יותר בעשרה מגרשי רכיבה בישראל

בועז טופורובסקי: הפיילוט היה גם בשנה שעברה

בועז טופורובסקי:  זה לא אותו פיילוט?     

ארז קיטה: הפיילוט דיבר על רכיבה מתקדמת, ואנחנו מדברים על הכשרה

בועז טופורובסקי: אתה מדבר על הכשרה בסיסית?     

ארז קיטה: כן

ארז קיטה:  אני רוצה להפסיק את המודל של קבלנות

בועז טופורובסקי: מצוין

ארז קיטה: ושהם לא יוצאים ממגרש ההדרכה עם האופנוע

ארז קיטה:  הם יצאו ממגרש ההדרכה עם המורה, עם מערכת תקשורת

ארז קיטה:  אנחנו מעבירים חלק לדיגיטלי כי לא רוצים להעמיס יוקר מחייה על האזרחים

ארז קיטה:  אנחנו רוצים לתת להם אפשרות להתנסות ברכיבה עצמה

ארז קיטה:  לשם זה הולך, ואנחנו נתחיל את זה בשנה הבאה

ארז קיטה:  כל זה, כמובן, בשיתוף פעולה מלא עם אגף הרישוי

בועז טופורובסקי: מה זה קידום אכיפה באופנועים?     

ארז קיטה: זה עולם ומלואו

ארז קיטה:  המשטרה לא רודפת אחרי אופנועים בגלל עניינים של בטיחות

ארז קיטה:  לוחית הרישוי שלהם, אם היא קטנה מדיי, לא קולטים אותה במצלמות

ארז קיטה:  אנחנו עושים עבודת מחקר בעולם לראות מה עובד ולא עובד, ולעשות יום למידה משותף עם אגף התנועה כדי לראות איך לקדם את זה

ארז קיטה:  יש פתרונות, ורפי יציג אותם

ארז קיטה:  אני רוצה להשאיר קצת לאחרים, לא נעים לי

בועז טופורובסקי: אתה הרלב"ד, ומבחינתי אתה מתכלל את הכול

ארז קיטה: אני באמת יודע, פחות או יותר, מה קורה על כל המגרש ומכיר את כולם, אבל בשמחה אני אתן ביטוי ואתערב כשצריך

ארז קיטה:       החברה הערבית – באמצעות 550, גם טיפול בכשלי בטיחות, וזה מטופל ברמת האשכולות, אבל מטופל גם ברמת התקציבים

ארז קיטה:  הכספים הקואליציוניים שאתה נתת, בועז, לפני שנה, 20 מיליון שקל – אנחנו נסיים את הפעילות השנה

ארז קיטה:  השנה יש מיקוד על החברה הערבית ומשרד התחבורה במסגרת 550 נותן מיקוד בחברה הדרוזית – עוד 24 מיליון שקל, שאמורים להתבצע באמצעות נתיבי איילון השנה

ארז קיטה:  כמובן, תגבור פעילות הדרכה בחברה הערבית

ארז קיטה:       אכיפה – מצלמות מקטע, מצלמות אמז"ק בערים ומצלמות אנליטיקה

ארז קיטה:  אני חושב שזאת מהפכה שאנחנו מקדמים

ארז קיטה:  חלק מזה מתקציבי הרלב"ד עצמו, כלומר הרלב"ד מממן את המשטרה כדי לקדם את הפעולות האלה

ארז קיטה:  לדעתי, זאת יכולה להיות מהפכה

ארז קיטה:  כמובן שזה לא stand alone

ארז קיטה:  צריך תוספת שוטרים, כי בסוף צריך לתת דוח או לייצג בבית משפט

ארז קיטה:  זה עולם ומלואו

ארז קיטה:       כביש 90 – אני רוצה לתת את זה כביטוי לעבודת הרלב"ד

ארז קיטה:  הרלב"ד מוביל יחד עם משרד התחבורה את כל הנושא של מקטעי דרך אדומים, כבישים אדומים

ארז קיטה:  התוכנית תוצג לוועדת הכלכלה, והרלב"ד בהחלט מוביל את זה יחד עם משרד התחבורה

ארז קיטה:  בכביש 90 – ביצוע פעילות מאילת עד צומת קטורה כבר דו-נתיבי, דו-מסלולי

ארז קיטה:  עד שיטה יש עוד 20 קילומטר לביצוע עכשיו, ועוד 20 קילומטר הלאה לצומת כושי רימון, שאושרו עכשיו

ארז קיטה:  כל השאר הולך להיות עד צומת הערבה ריץ'-רץ'

ארז קיטה:  יש כבר שני מקטעים של מצלמת מהירות ממוצעת שהוצבו, וגם מקטע פס לבן

ארז קיטה:  כביש 90 נהיה שדה הניסויים של ישראל ברמת טכנולוגיית אכיפה, ואפשר לשרשר את זה לכל ישראל

ארז קיטה:       מעבר לזה, אני רוצה לציין כמה דברים ברמה כללית

ארז קיטה:  מוקדי סיכון בין עירוניים – זה לא 180 מיליון שקל, זה 240 מיליון שקל

ארז קיטה:  לפני שנה זה היה 130 מיליון שקל, והשנה זה 240

ארז קיטה:  זה לא רק ה-180 אלא השנה זה 260 מיליון שקל, כולל 80 מיליון שקל קשרים ברשת

ארז קיטה:  נהגנו לקרוא לזה פניות שמאלה, טיפול במוסדות חינוך בין-עירוניים וכולי

ארז קיטה:  אלה מוקדי סיכון

ארז קיטה:  מעבר לזה, נעשית מהפכה בכביש יהודה ושומרון, ויש ריבוי היפגעות

ארז קיטה:  כמעט שליש מההרוגים שלנו בבין-עירוני, זה ביהודה ושומרון

ארז קיטה:  יש שם מהפכה תשתיתית שבהחלט תיתן מענה לסיפור הזה של - - -     

בועז טופורובסקי: המזרח הפרוע

ארז קיטה: זה ביטוי שלך

ארז קיטה:  יש חוצי יישובים – 95 מיליון שקל בחברה הערבית, וכמובן את החומש שדובר

ארז קיטה:       בבין-עירוני יש בפעם ראשונה 60 מיליון שקלים נתוני תנועה בשכונות ותיקות בערים, וזאת בשורה שצריך להמשיך אותה

ארז קיטה:  הוועדה צריכה לדאוג שזה ימשיך, כי יותר מ-50% מההרוגים הם במרחב העירוני

ארז קיטה:  אנחנו עושים נתוני תנועה באשכולות, והביטוי של נתוני תנועה מקבל גם בהסכמים גדולים שמשרד התחבורה עושה – המאיץ, משתלם וכולי

ארז קיטה:  אנחנו כמו קאטו הזקן רוצים להפחית את המהירות ל-30 קמ"ש

ארז קיטה:  אני מחבר את זה עם 50 מצלמות אמז"ק שאנחנו רוצים להציב במקומות שאין בהם נתוני תנועה, כדי להגדיל את הפריסה והכוח

בועז טופורובסקי: אתם מעדכנים את התושבים בזה? זה חלק מההרתעה, עצם זה שהם יודעים שיכולה להיות מצלמה

ארז קיטה: כן, כן

ארז קיטה:  הכסף של האשכולות מתחיל את הביצוע

ארז קיטה:  ה-60 מיליון עוד לא יצאו, וייצא קול קורא, אבל הרלב"ד קבע קריטריונים לנתוני תנועה, יחד עם גיל קרומר שממונה על זה במשרד התחבורה

ארז קיטה:  בוודאי, הכסף יהיה כסף חכם, לא כסף טיפש, והוא ילך למקומות שנפגעים

ארז קיטה:  כמובן, כל זה מקבל מעטפת באשכול

ארז קיטה:  ברגע שהתחילו עבודות, אשכול מקבל הסברה

ארז קיטה:  קמפיין ההסברה כבר מוכן ואם תרצה, אני אציג אותו

בועז טופורובסקי: לא עכשיו

בועז טופורובסקי:  בסופו של דבר, אתם תעשו כל הזמן פיקוח ובקרה על כל פעולה, ותטייבו אותה?     

ארז קיטה: אמת

ארז קיטה:  הרלב"ד יש לו מערך מטה שטח, שבעצם פרוס בכל הרשויות בישראל

ארז קיטה:  כל רשות מחויבת למנות מנהל מטה מתקציביה, תלוי בגודל הרשות

ארז קיטה:  ערים גדולות – 100%, ערים בינוניות – 50%, ו-25%

ארז קיטה:  זה לא מספיק, אבל זה מספיק טוב

ארז קיטה:  אנחנו עובדים עם מה שיש

בועז טופורובסקי: סליחה שאני מפריע לך באמצע

בועז טופורובסקי:  אתה מרגיש שאתה מקבל אוזן קשבת ושיתוף פעולה מכל משרדי הממשלה, או יש לך בעיות שאנחנו יכולים לעזור לפתור?     

ארז קיטה: אנחנו מכירים לא מעט שנים, ואני אגיד לך שאבי לימד אותי משפט: עדיף לבקש סליחה מאשר רשות

ארז קיטה:  אני חצוף

ארז קיטה:  אני חושב שאין אף אחד שיושב בשולחן הזה, שלא הייתי אצלו במשרד, שאני לא יודע מה קורה אצלו, שלא היה אצלי

ארז קיטה:  אני מקיים פורומים עם החברה האזרחית, וחלקם נמצאים פה

ארז קיטה:  כולם יודעים מה קורה כל הזמן

ארז קיטה:  יש לי פורום קציני בטיחות, ואני מעדכן

ארז קיטה:  אני מנסה להחזיק את השוק הזה כמה שיותר קרוב, מצד אחד, ומצד שני, אני חושב שבסוף יש לי השפעה

ארז קיטה:  מדינת ישראל מבוססת הרבה על קשרים אישיים, אבל אני 15 שנים בתחום ואני מכיר את כולם לפניי ולפנים

ארז קיטה:  אני לא רואה פה דמות אחת שאני לא מכיר

בועז טופורובסקי: תודה, ארז

ארז קיטה: אני יודע שאני לא בעולם מושלם

ארז קיטה:  נכון, צריך כסף והכול נכון

ארז קיטה:  אני חושב שהרשות קיבלה התקדמות ואני עובד באמת קשה, והרלב"ד יחד איתי, כדי לקדם את התחום הזה

בועז טופורובסקי: טכנולוגיה חדשה שחברות הזנק מעוניינות להראות לכם, יש לכם מערך שבודק אותה?     

ארז קיטה: כן

ארז קיטה:  יש לנו אדם שממונה על זה בחטיבת המחקר

ארז קיטה:  אנחנו גם מוציאים ניוזלטר אחת לחודשיים, שנותן סקירה על כל הטכנולוגיות

ארז קיטה:  עשיתי חיבור לפני שבוע בין מינהלת אכיפה דיגיטלית לבין המינהלת במשרד התחבורה של טכנולוגיות, כי בסוף המדינה יכולה להציב מצלמה בצומת להזרמת תנועה, ומצלמה לאכיפה

ארז קיטה:  היום המצלמות חכמות, והן יכולות לעשות גם וגם

ארז קיטה:  עשיתי את החיבור הזה, והרלב"ד יודע לעשות כי הוא רץ על כל המגרש לעשות את החיבורים האלה

ארז קיטה:  מפה מתחילים לעבוד ביחד, ואנחנו גם שותפים בוועדה, כמובן

ארז קיטה:  בועז, טכנולוגיה מקבילה לחיסון קורונה

ארז קיטה:  אם כל הרכבים יהיו עם טכנולוגיה, אנחנו נהיה בעולם נפלא

ארז קיטה:  אתה יכול לחסן את האוכלוסייה בחודש בקורונה, את הרכבים ייקח לנו עשור-שניים

בועז טופורובסקי: אני לא יודע אם ההשוואה לקורונה כל כך נכונה

ארז קיטה: כחיסון

בועז טופורובסקי: הטכנולוגיה יכולה לקצר תהליכים, והיום היא גם חוסכת המון כסף

בועז טופורובסקי:  פעם היית צריך להעלות מסוק ב-50 אלף שקל, והיום אתה יכול להעלות רחפן

בועז טופורובסקי:  יש בזה פערים מאוד גדולים, ואפשר לעשות רחפנים כל הזמן

בועז טופורובסקי:  בצבא כבר עושים את זה, אז אולי אפשר לעשות את זה גם בנושא בטיחות בדרכים

ארז קיטה: אתה מדבר על רחפנים, וכבר מתחילה אכיפה באמצעות רחפנים

ארז קיטה:  יש עכשיו פיילוט

בועז טופורובסקי: העברנו תקציב לזה

בועז טופורובסקי:  גם לזה היה תקציב קואליציוני

ארז קיטה: גם הרלב"ד הקצתה עכשיו רחפן לכביש 90 וגם רחפן ליהודה ושומרון

ארז קיטה:  בסוף צריך שוטרים שיתפעלו אותם, ואנחנו בוחנים פעילות של בוחני תנועה עם רחפנים

בועז טופורובסקי: ארז, יש לך משפט לסיום?     

ארז קיטה: לא

ארז קיטה:  אני פה לרשותכם

בועז טופורובסקי: מי נמצא ממשרד התחבורה ורוצה לדבר? אני רוצה להבין קודם כול מה המצב

בועז טופורובסקי:  ארז תיאר עכשיו מצב, שנראה יותר טוב ממה שמצופה

בועז טופורובסקי:  אני רואה שיש כמה נציגים ממשרד התחבורה

בועז טופורובסקי:  נעשה את בקצרה אחד-אחד, רק תציגו את עצמכם

סוכר אוסאמה: בוקר טוב לכולם, אני מנהל תחום קציני בטיחות במשרד התחבורה

סוכר אוסאמה:  תחום קציני בטיחות זה אחד משלושה תחומים שכולם מרכיבים את האגף לפיקוח ובקרה על רכב, בהנהלת הגברת דלית רגב

סוכר אוסאמה:  האגף תכנן וכבר מתחיל בביצוע את התוכניות למטענים, ואני אתן כמה דוגמאות

סוכר אוסאמה:  ראשית, שקילה בתנועה

סוכר אוסאמה:  התחלנו את התוכנית של שקילה בתנועה, ואנחנו נציב משקלים לשקול משאיות תוך כדי תנועה

סוכר אוסאמה:  משאית שחורגת מהמטען המותר, תקבל דוח

בועז טופורובסקי: עם כמה ניידות ששוקלות?     

סוכר אוסאמה: אלו לא ניידות ששוקלות

סוכר אוסאמה:  המשקלים בכביש

בועז טופורובסקי: בכמה מקומות?     

סוכר אוסאמה: זה בכמה מקומות במדינה, בעיקר בכבישים שמובילים לנמלים

בועז טופורובסקי: ברשותך, אני יודע שיש בערך 2,000 קציני בטיחות וארבע ניידות פעילות לבדיקת רכב, מתוך שבע שכבר יש להן תקציב

ארז קיטה: יש גם ניידות של המשטרה לרכב כבד, חבר הכנסת טופורובסקי

סוכר אוסאמה: אנחנו מקדמים גם מפרצי מנוחה, כדי לאפשר לנהגים מקומות להתרעננות ולנהיגה על פי תקנה 168

סוכר אוסאמה:  יש לנו 24 מפרצים לכל אורך המדינה

סוכר אוסאמה:  אנחנו מ קדמים שטר מטען דיגיטלי, במקום הניירת שיש בכל משאית, ובמיוחד נתחיל פיילוט עם הובלת חומ"ס

סוכר אוסאמה:  משאית שתוביל חומ"ס, במקרה ותהיה תאונה, חס וחלילה, כוחות החילוץ יהיו מודעים לחומר המובל ואיפה נמצאת המשאית המובילה

סוכר אוסאמה:  המשרד מקדם פתרונות לגודש תנועה

בועז טופורובסקי: זה לא קיים עד היום?     

סוכר אוסאמה: לא

סוכר אוסאמה:  אנחנו עובדים על זה עם נת"י

סוכר אוסאמה:  זה עדיין לא קיים, עדיין משתמשים בניירת בארבעה העתקים שצריך לשמור לשנה

סוכר אוסאמה:  אנחנו מתחילים את הפרויקט עכשיו, להפוך את זה לדיגיטלי

סוכר אוסאמה:  נהג שמוביל חומ"ס, ימלא את הפרטים לפני הנסיעה באפליקציה והכול יהיה ידוע

סוכר אוסאמה:       המשרד מקדם תוכניות לגודש תנועה, למשל, משאיות ייסעו פחות ביום

סוכר אוסאמה:  נתיבי זחילה – במקומות שיש בהם עומסי תנועה בגלל אופי הדרכים, במיוחד בצפון – עליות וירידות ומשאיות שגורמות להרבה פקקים – נתיבי הזחילה למשאיות יאפשרו הזרמה יותר טובה ויגבירו את הבטיחות בנסיעה

סוכר אוסאמה:  פחות עקיפות מסוכנות

סוכר אוסאמה:       חניוני לילה למשאיות במגזר הערבי

סוכר אוסאמה:  כולנו יודעים שהמשאיות חונות בכבישים וברחובות של הערים והכפרים במגזר הערבי

סוכר אוסאמה:  אנחנו מקדמים עכשיו חניונים מחוץ לכפרים ולערים, במיוחד למשאיות שמובילות חומ"ס

סוכר אוסאמה:  קיבלנו תקציב של 24 מיליון שקל לשנת 2023 ועוד 24 מיליון שקל לשנה הבאה

סוכר אוסאמה:  אנחנו מחכים לעוד תקציבים כדי להשלים את התוכניות

בועז טופורובסקי: התקציבים האלה לא מספיקים?     

סוכר אוסאמה: אני חושב שלא

בועז טופורובסקי: מה תעשו איתם?     

גבי בן הרוש: לחניון אחד למגזר הערבי

גבי בן הרוש:  ליהודים גם אין חניונים למשאיות

גבי בן הרוש:  אל תפלה את היהודים

סוכר אוסאמה: אני לא מפלה, אבל זאת התוכנית כי יש שם יותר בעיות

סוכר אוסאמה:  הם חונים ברחובות, במיוחד מכליות שמובילות חומ"ס

גבי בן הרוש: - - -     

בועז טופורובסקי: גבי, גבי, אני מניח שיש לך הרבה מה להגיד על זה

בועז טופורובסקי:  תן לי שנייה, אני רוצה לשמוע את הסקירה ואני רק רוצה להבין את המצב

בועז טופורובסקי:  תיארת פעולות חיוביות וחשובות

בועז טופורובסקי:  דרך אגב, זה אבסורד שחלק מהדברים האלה לא קורים, אבל אז סיימת בזה שהתקציב לא יספיק בשביל לבצע אותן

סוכר אוסאמה: כן

סוכר אוסאמה:  אנחנו נדרוש עוד ועוד תקציבים בשביל לקיים את כל התוכניות האלה

סוכר אוסאמה:  לעניין כוח האדם באגף,  יש לנו שבע ניידות בטיחות, ומתוכן רק ארבע פעילות בגלל חוסר בבוחנים

סוכר אוסאמה:  קציני בטיחות בשנה שעברה – מנהל התחום מרץ 2022, התחלנו עם מפקח אחד, היום יש לנו שלושה מפקחים

סוכר אוסאמה:  ב-1 ביולי נקבל עוד מפקח

סוכר אוסאמה:  המפקחים שלי מפקחים על כ-20 אלף חברות

בועז טופורובסקי: איך אתה יכול לעשות פיקוח אפקטיבי?     

סוכר אוסאמה: מתרוצצים

סוכר אוסאמה:  עושים

בועז טופורובסקי: אתה מבין ש-30% מתאונות הדרכים הן עם רכב כבד

סוכר אוסאמה: אנחנו יודעים

סוכר אוסאמה:  למפקחים שלי אין רכבים צמודים, והם מתניידים בתחבורה ציבורית עם הרכבים הפרטיים שלהם

בועז טופורובסקי: אתה צוחק עליי

סוכר אוסאמה: לא

סוכר אוסאמה:  לצערי לא

גבי בן הרוש: הוא נוסע ליעד, מגיע וחוזר הביתה

סוכר אוסאמה: יש לנו 4,300 קציני בטיחות, ומתוכם 2,300 פעילים ויותר מ-300 שטחים תפעוליים לכל אורך המדינה

בועז טופורובסקי: מה עם הטכוגרף הדיגיטלי?     

סוכר אוסאמה: אנחנו מקדמים את העניין

סוכר אוסאמה:  יש תוכניות

בועז טופורובסקי: יש תוכנית מ-2002, והשאלה מה קורה עם זה

סוכר אוסאמה: מקדמים את זה, ואולי יתחילו בשנה הבאה עם תוכנית להדרכת נהגים לטכוגרף דיגיטלי בשנה הבאה

בועז טופורובסקי: לא הבטיחו לנו שזה יהיה השנה?     

ארז קיטה: סוכר, תגיד אם יצא מכרז או לא לטכוגרף דיגיטלי?     

סוכר אוסאמה: עדיין לא

ארז קיטה: מתי אמור לצאת המכרז?     

סוכר אוסאמה: אין לי מושג

קריאה: יצא, יצא

קריאה:  היו צריכים להגיש ביום חמישי, ואני מאמין שיש חברה אחת שהגישה

ארז קיטה: יש התקדמות עם זה, ויש כבר תוכנית הכשרה לשנה הבאה

בועז טופורובסקי: ארז, איך אתה תוכל להוריד את כמות ההרוגים עם מה שהוא תיאר לנו? ארבעה על 20 אלף?     

ארז קיטה: רכב כבד זאת הזדמנות, מבחינתי, כי בסוף זה 3% ממצבת כלי הרכב בישראל, ו-24% מההרוגים הם במעורבות של רכב כבד

ארז קיטה:  אני אגיד את האמת, כמדינה אנחנו קצת באפלה

ארז קיטה:  הרלב"ד יממן למשרד התחבורה הקמת מערכת CRM כדי שנדע לפחות איזה תקלות יש ברכבים כבדים

ארז קיטה:  לא שימצאו עשרים רכבים עם תקלה, אלא ספציפית כדי לבנות תוכניות התערבות טובות יותר ולראות אם יש רצידיביסטים

ארז קיטה:  סוכר נכנס לפני כשנה לתפקידו, והוא עושה שם טרור

ארז קיטה:  הרלב"ד המליץ שהם יקבלו אור אדום למשטרה, כאכיפה, כדי לקדם אותם, שתהיה להם נוכחות ויהיו להם סמכויות

סוכר אוסאמה: כבר קיבלנו סמכות לעצור רכבים בדרך

ארז קיטה: בנושא קידום חקיקה, הוועדה בהחלט יכולה לסייע

סוכר אוסאמה: עיצומים כספיים

ארז קיטה: גם השבתת משאיות או השבתת מפעל או אחריות בעל מפעל

בועז טופורובסקי: תביא לי את כל החקיקה ונקדם אותה

סוכר אוסאמה: אנחנו כבר בחקיקה של עיצומים כספיים כנגד קציני בטיחות ובעלי חברות שלא מקיימים את סדרי הבטיחות בחברות, או מפריעים לקציני הבטיחות למלא את תפקידם

סוכר אוסאמה:  יש חקיקה וזה לפני פרסום להערות הציבור

ארז קיטה: ברשותך, בועז, אני אספר לך בדיחה

ארז קיטה:  משאית שחורגת מהמהירות המותרת, אתה יודע מה גובה הקנס? 250 שקל

ארז קיטה:  בעל מפעל שמקבל דוח, אומר: אני אשלם את הדוח, ותמשיך

בועז טופורובסקי: אנחנו חייבים לקיים דיון וגם נקיים דיון רציני גם על כל מה שקשור למשא כבד

בועז טופורובסקי:  אתה די אומר שאין לך מספיק כלים בשביל לבצע את המשימות שיש לך ואת מה שאתה רוצה לעשות

בועז טופורובסקי:  גם ארז מסביר את זה, ואני גם שומע דברים שנכונים ל-1960

בועז טופורובסקי:  אף אחד לא יודע מה התקלות, אין מערכות, זה בארבעה העתקים

בועז טופורובסקי:  טכוגרף דיגיטלי זה כבר שיא הזה, ויום אחד נגיע לזה

בועז טופורובסקי:  ההסבר למה יש כל כך הרבה הרוגים במשא כבד נמצא מול העיניים שלנו

סוכר אוסאמה: בשביל להספיק, קיבלנו אישור לעבוד גם בימי שישי

סוכר אוסאמה:  הרבה עבודה

בועז טופורובסקי: אבל בלי רכב

בועז טופורובסקי:  אני מנסה להגיד שזה בדיוק מה שאנחנו מנסים לפתור

בועז טופורובסקי:  אנחנו רואים שכולם כאן יש להם רצון טוב, אבל אם זה לא יתקדם מהר, ואני רואה שזה לא מתקדם

בועז טופורובסקי:  זה מחדל

בועז טופורובסקי:  התרענו על זה כאן בוועדה בכנסת הקודמת, ואמרתי לכם כאר אז, גם כשהיינו בקואליציה, תביאו חקיקה – הייתי יו"ר הקואליציה – ונעביר אותה מהר

בועז טופורובסקי:  עכשיו, כמנהל האופוזיציה, נדאג שהיא אותה מהר

בועז טופורובסקי:  תביאו לנו, תנסו אותנו

בועז טופורובסקי:  אין יותר דחוף מהצלת חיים

בועז טופורובסקי:  אין יותר דחוף

בועז טופורובסקי:  לא מעניין אותי שום דבר אחר ולא צריך לעניין אתכם שום דבר אחר

סוכר אוסאמה: אנחנו מאוד מעוניינים לקדם את הנושא של עיצומים כספיים

בועז טופורובסקי: אנחנו נטפל בזה

בועז טופורובסקי:  תודה רבה

בועז טופורובסקי:  גבי, אנחנו עוד נגיע לזה

בועז טופורובסקי:  אני כועס לפחות כמוך

גבי בן הרוש: מראים פה נתונים ותוכניות, ואני לא אוהב לחיות במצב וירטואלי

בועז טופורובסקי: הבנתי שהתוכניות האלה לא מיושמות

בועז טופורובסקי:  תכף תקבל זכות דיבור ותסביר לנו את זה בצורה יותר ברורה ממה שהבנתי

בועז טופורובסקי:  תן לי רק לנסות להבין את המצב הקיים, כי רכב כבד זה תחום אחד, ואני רוצה להבין את הכול

אבי דרוט: אני מנהל אגף תשתיות במשרד התחבורה, וחבר מועצת הרשות

אבי דרוט:  קודם כול, אני שמח מאוד להיות חלק מהפתרון ולא חלק מהבעיה

אבי דרוט:  אנחנו, כמובן, מקדמים הרבה מאוד דברים שקשורים לבטיחות בדרכים, בעיקר באחזקה של כבישים, בטיפול בכבישים חדשים דרך תוכנית החומש שלנו, בנתינת שירות מאוד טוב לרלב"ד

אבי דרוט:  אנחנו עובדים בצורה מאוד צמודה והדוקה

אבי דרוט:       אני באמת חושב שצריך לשים דגש רב יותר על מקומות אחרים כגון משטרה, רכב כבד והרבה דברים אחרים

אבי דרוט:  תשתית, לשמחתי, היא הבעיה הפחות גדולה

אבי דרוט:  גם אם יש קשיים בקצוות, הכסף הגדול מגיע למקומות הנכונים, ואנחנו מאוד משתדלים להקצות נכון

בועז טופורובסקי: עברנו כבר כמה דיונים, ונמשיך אחר כך עם נת"י

בועז טופורובסקי:  התאונה שאני עברתי היא באשמתי, אבל אם הייתה תשתית קצת אחרת – תיקנו אותה מייד אחר כך – יכול להיות שהיה קצת פחות נורא

בועז טופורובסקי:       נמשיך, ברשותכם

בועז טופורובסקי:  יש עוד מישהו ממשרד התחבורה? לא

בועז טופורובסקי:  נתיבי ישראל, ואחרי זה נגיע למשטרה, לביטחון לאומי

בועז טופורובסקי:  יש נציג לנתיבי ישראל? אין נציג מנתיבי ישראל

בועז טופורובסקי:  הם הוזמנו?      

אבי דרוט: מה השאלות שאתה רוצה להפנות  לנתיבי ישראל? אני בהחלט נציג

בועז טופורובסקי: אני רוצה לדעת כמה כסף חסר לכם בשביל לטפל בכל מה שאתם הגדרתם כתשתיות לקויות

בועז טופורובסקי:  כמה אתם מקבלים בסך הכול, מה פירוט תוכנית החומש, כמו שאושרה, לטיפול בתשתיות, ואיך זה מסונכרן עם המשטרה

בועז טופורובסקי:  כשהייתי בוועדה אחרת, המשטרה אמרה שלה יש תוכנית אחרת, ונתיבי ישראל אמרו שלהם יש תוכנית אחרת

בועז טופורובסקי:  המשטרה אמרה שיש לה חמ"ל, שהייתי בו, ונתיבי ישראל אמרו שלהם יש חמ"ל שהייתי בו

בועז טופורובסקי:  איכשהו היה ברור שאף אחד לא מדבר עם אף אחד

בועז טופורובסקי:  זה מה שאני רוצה לדעת

בועז טופורובסקי:  אם אתה רוצה לענות במקומם – עוד מעט המשטרה גם תגיע

אבי דרוט: על חלק מהדברים אני אענה

אבי דרוט:  קודם כול, העניין התקציבי

אבי דרוט:  אנחנו מאוד שמחים תמיד לקבל עוד

אבי דרוט:  אנחנו לא תמיד יודעים לבצע כשאנחנו מקבלים יותר מדיי

אבי דרוט:  אחד הדברים הנכונים הוא לפרוס את התקציב על פני זמן, ולקבל במנות

אבי דרוט:  ואת זה אנחנו משתדלים לעשות

אבי דרוט:  הרבה פעמים יש לנו לא מעט פרויקטים שעולים, לדוגמה, התוכנית של דלית

אבי דרוט:  היא עולה 700 מיליון שקל

אבי דרוט:  תן לה 700 מיליון שקל, ואין לה מושג מה לעשות עם זה

אבי דרוט:  תן לה 100 השנה ועוד 200 בשנה הבאה

אבי דרוט:  אם אני אתן לה היום 700, לא יהיה לי 600 לדברים אחרים

אבי דרוט:  וכולם רעבים לעוד ועוד

בועז טופורובסקי: אני רוצה להיות סדר עדיפות ואנחנו בעולם מוגבל תקציבית

בועז טופורובסקי:  אני לדעת מה דרך קבלת ההחלטות, מהם סדרי העדיפויות

בועז טופורובסקי:  בתקציבים כאלה, שהם מאות מיליונים ומיליארדים, ראוי שתהיה שקיפות מה המשקולות, איך מתקבלות החלטות, למה מעדיפים את צומת אריאל על פני הכביש בעפולה

בועז טופורובסקי:  אני לא קובע מה יותר חשוב; אני רוצה לדעת

אבי דרוט: יש שני מנגנוני סדרי עדיפויות מאוד משמעותיים, שקשורים לבטיחות: 1

אבי דרוט:  התוכנית האסטרטגית דרכים, שחלק משמעותי מהמרכיבים שלה זה גם מרכיבי בטיחות כמו גם מרכיבי גודש, כמו גם מרכיבי תנועתיות, כן גם חיבוריות, גיאוגרפיה וכולי וכולי

אבי דרוט:  החלק של הבטיחות תפס נפח נכבד, וזה קשור לשאלה איך המדינה רואה את רשת הכבישים עד 2050, גוזרים מזה 2030, גוזרים מזה את החומש וכולי

אבי דרוט:  זה ממד אחד

אבי דרוט:  אם אתה רוצה את כל המודל, אני אשמח להציג אותו

אבי דרוט:  הוא ארוך ומורכב, אבל יש

אבי דרוט:  מודל שני זה מודל מוקדי סיכון, והוא מודל נקודתי

אבי דרוט:  הוא בוחן קטעי דרך או נקודות ספציפיות שבהן יש מספר תאונות קטלניות כזה וכזה, ואת זה הציג רן קפלן בדיון הקודם בוועדה לביקורת המדינה

אבי דרוט:  הכול שקוף, הכול פתוח

אבי דרוט:  הקריטריונים מאוד ברורים, מאוד פשוטים

אבי דרוט:  אלה שני המודלים העיקריים שאיתם אנחנו עובדים – אחד הוא מקטעי דרך והשני הוא נקודות ספציפיות

בועז טופורובסקי: האם אתה יכול לשלוח לוועדה את תוכנית החומש והמשקולות שלפיהם קיבלו את ההחלטות?     

אבי דרוט: כן

אבי דרוט:  צריך לזכור שהמשקולות לא עומדות כל אחת בפני עצמה, אלא זאת סכימה של משקולות

אבי דרוט:  בדרך כלל, לא עושים כביש שהוא רק בטיחות, אלא צבר של דברים שעובר ניקוד מסוים ונכנס פנימה לפי מדרג

בועז טופורובסקי: ברור לי

בועז טופורובסקי:  כמו שבסל התרופות היינו רוצים לתת לכולם תרופות, אבל אנחנו במשאבים מוגבלים

אבי דרוט: אנחנו יודעים להגיד שמתוך 20 הכבישים המסוכנים, פגענו ב-17

אבי דרוט:  אנחנו יודעים להגיד לא רע בכלל שאנחנו מטפלים בכל מה שנמצא עליון

בועז טופורובסקי: אני רוצה שקיפות

בועז טופורובסקי:  ברגע שתהיה שקיפות, נוכל לקיים דיון ולהיות שלמים יותר עם מה שקורה

בועז טופורובסקי:  בסך הכול, אנחנו כולנו רוצים אותו דבר

אסנת אלגום: אבי, אם הבנתי אותך נכון, אלה שתי תוכניות שונות

אסנת אלגום:  תוכנית מוקדי סיכון, שהיא תוכנית חומש מתוקצבת, ותוכנית פיתוח – זה בעצם פיתוח כבישים, ולתוכה נכללים גם אלמנטים של בטיחות בדרכים, אבל גם אלמנטים נוספים כמו חיבוריות, פריפריאליות וכולי

אסנת אלגום:  אם הוועדה תוכל לקבל גם את התוכנית של הפיתוח, את הקריטריונים המנחים, זה יסייע לנו בהבנת העניין

בועז טופורובסקי: נאמר לנו כל הזמן: זה היה אמור להיות, הורידו את זה, את זה השרה הורידה

בועז טופורובסקי:  ברגע שיש שקיפות, הכול יותר פשוט וברור, ואין מקום לכל מיני קונספירציות שהן, בתקווה, לא נכונות

ארז קיטה: סל פיתוח בעירוני עבר למשרד הפנים

אסנת אלגום: ובבין-עירוני נשאר

בועז טופורובסקי: מי נמצא מאגף התנועה?     

סנ"צ אילן גורן: אני ראש מדור מחקר ומידע של אגף התנועה

סנ"צ אילן גורן:  המנדט שלנו הוא אכיפה במטרה להוריד את תאונות הדרכים

סנ"צ אילן גורן:  האכיפה מונעת מנושא של מיידיות וודאות, ויש את הנושא של חומרת הענישה ומודעות

סנ"צ אילן גורן:  אלה נושאים של חינוך ומשרד המשפטים

סנ"צ אילן גורן:  אנחנו מתעסקים בעיקר עם ודאות ומיידיות

סנ"צ אילן גורן:  בנושא ודאות – זה נושא של כמות כוח אדם, אמצעים, אכיפה דיגיטלית

סנ"צ אילן גורן:  אנחנו מונחים על ידי המפכ"ל ויש לנו יעדים של הפחתת תאונות דרכים

סנ"צ אילן גורן:  זה נגזר לכיוון התחנות והיחידות הבין-עירוניות

סנ"צ אילן גורן:  כל אחד מקבל את תמונת המצב אצלו בגזרה, ומקבל את הבעיות שיש לו מבחינת האוכלוסיות, העבירות הנפוצות, והמלצות לפעולה

סנ"צ אילן גורן:  הדברים האלה נגזרים ונמדדים, והם מדווחים למפכ"ל אחת לתקופה

סנ"צ אילן גורן:  יש לנו מערכות תומכות החלטה לנושאים האלה, ואנחנו עושים את המיטב תחת מגבלות כוח אדם ואמצעים

סנ"צ אילן גורן:       מתחילת השנה, בתחום העירוני נרשמו מעל 200 אלף דוחות רק על ידי כוח אדם, בלי מצלמות א3

סנ"צ אילן גורן:  המיקוד הוא בנושא טל"ס, הסדרת תנועה בנושא חניות, אופניים חשמליים, קסדות וחגורות

סנ"צ אילן גורן:  בבין-עירוני אנחנו מתמקדים בעיקר בנושא של טלפון סלולרי ומהירות, נהיגה בחוסר זהירות – כל הדברים שגורמים לתאונות דרכים, במטרה להפחית אותן

בועז טופורובסקי: אני לא יודע אם אתה הגורם או מישהו מהמשרד לביטחון לאומי, אבל הוצאנו פנייה בבקשה לדעת מה היה התקציב של אגף התנועה ב-2022, ומה התקציב הצפוי ב-2023 ו-2024

בועז טופורובסקי:  אני מכיר את התשובה האוטומטית של המשטרה – זה לא עובד ככה, אנחנו מקבלים את זה דרך תקציבן במשטרה, אבל בסופו של דבר יש תקציב לאגף התנועה, ואת זה אנחנו רוצים לדעת

בועז טופורובסקי:  אני אשמח לקבל תשובה

סנ"צ אילן גורן: אני לא מכיר את המספרים

בועז טופורובסקי: מי מכיר את המספרים? בבקשה

שרית נשיא: אני מהמשרד לביטחון לאומי

שרית נשיא:  לגבי תקציב 2022, אין לי נתון

שרית נשיא:  אני באופן אישי לא מכירה את הפנייה הזאת

שרית נשיא:  אני יכולה לבדוק ולחזור לוועדה, כמובן

שרית נשיא:  לגבי תקציב 2023, בימים אלה אנחנו מצויים בדיונים מול השר כדי לקבוע את סעיפי התקציב המדויקים, כך שהסעיף המדויק לנושא של טיפול בתאונות דרכים ולאת"ן בכלל טרם נקבע

בועז טופורובסקי: יש איזושהי תוכנית? כבר אישרנו תקציב כאן בכנסת, כולל התקציב למשרד לביטחון לאומי

בועז טופורובסקי:  מה התוכנית? תוספת ניידות? תוספת אכיפה אלקטרונית? תוספת מצלמות? יש איזו בקשה? סדר גודל, משה

רפי וקנין: זה פרויקט שלם, נפרד

בועז טופורובסקי: אבל זה רק על המצלמות

רפי וקנין: על אכיפה דיגיטלית בכלל

בועז טופורובסקי: כבר נדבר על אכיפה דיגיטלית

בועז טופורובסקי:  הוועדה תשמח לקבל מהמשרד לביטחון לאומי בדיוק את הדברים האלה, מה התקציב

שרית נשיא: אנחנו נעביר את הפירוט המדויק לוועדה, ואין שום בעיה

בועז טופורובסקי: האם יש תוכנית שאגף התנועה כבר - - -     

שרית נשיא: יש תוכניות שהועברו למשרד, וכרגע הן בתהליכי אישור

שרית נשיא:  ברגע שהתוכנית תאושר, נשמח להעביר אותה לעיון הוועדה

בועז טופורובסקי: נקיים דיון כאן בוועדה הספציפית, ואני אבקש דיון גם בוועדה לביטחון לאומי בכנסת בנושא תקציב אגף התנועה

בועז טופורובסקי:  קיבלתי מכל מיני לשעברים באגף התנועה מידע ברור, שאגף התנועה מקבל את הפירורים

בועז טופורובסקי:  אנחנו נעזור לאגף התנועה לקבל קצת יותר מפירורים בשביל להציל חיים

בועז טופורובסקי:  כל המשטרה עובדת בהצלת חיים, אני יודע, ויש למשטרה המון המון משימות ומעט כוח אדם

בועז טופורובסקי:  אנחנו ביחד נעזור למשטרת ישראל להצליח

בועז טופורובסקי:  התפקיד שלנו הוא שהמשטרה תצליח ותעבוד

בועז טופורובסקי:  רצית להגיד עוד משהו?     

שרית נשיא: אנחנו לא רואים באגף התנועה איזה אגף שיורי שמקבל פירורים

שרית נשיא:  אנחנו בהחלט נותנים לו מקום והצרכים שלו ייענו, כמו יתר הצרכים של המשטרה שהם רבים וטובים

שרית נשיא:  הם ייענו במסגרת התקציב

בועז טופורובסקי: השר לביטחון פנים, עוד לפני שבע שנים, קראו לו גלעד ארדן, הבטיח שיהיו 450 ניידות במשטרת התנועה במדינת ישראל ב-2017

בועז טופורובסקי:  אנחנו ב-2023 ויש בערך 250 ניידות ועוד כמה עשרות שוטרים רכובים על אופנוע

בועז טופורובסקי:  אני אשמח לראות את הפערים

בועז טופורובסקי:  המשרד קיבל עכשיו תוספות תקציביות ואני אשמח לראות איך המלחמה בתאונות הדרכים תקבל עדיפות

שרית נשיא: אנחנו מודעים לצורך בהצטיידות הולכת וגוברת של המשטרה, אבל גם לפן הטכנולוגי יש משמעות רבה ויכולות שלא היו קיימות ב-2007 וקיימות היום, יכולות להחליף

בועז טופורובסקי: אני מסכים

בועז טופורובסקי:  כשהייתי בקואליציה והשגנו כסף, זה היה בדיוק בשביל זה, בשביל אמצעים טכנולוגיים למשטרה

בועז טופורובסקי:  אני באמת מאמין שאם יש רחפן באוויר עם צ'קלקה, ורואים אותו כמה קילומטרים לכל כיוון, אנשים ייזהרו בנסיעתם ויימנעו תאונות דרכים

בועז טופורובסקי:  במובן הזה יש למשטרה תפקיד קריטי

בועז טופורובסקי:  אנחנו מדברים גם על האכיפה, אבל זה לא רק זה

בועז טופורובסקי:  זה גם על התביעות – עוד מעט נגיע לבתי משפט – וזה גם על הדרך שעברייני תנועה חמורים יודעים שהם ייצאו עם עונש ולא ירחמו עליהם יותר מדיי

בועז טופורובסקי:  זה משהו שהוא קצת ידוע עם העומס בבתי הדין לתעבורה, יש עניין לתקצב גם בתובעים ובהכול

בועז טופורובסקי:  את כל הדברים האלה אנחנו נרצה לדעת, כמו גם בקשות של המשטרה או תקנות שצריך לשנות

בועז טופורובסקי:  אנחנו כאן בשביל זה, כי אנחנו רוצים לתת למשטרה כלים לעשות את עבודתה

ארז קיטה: חבר הכנסת טופורובסקי, אני רק אציין ש-144 שוטרים עזבו את האגף

בועז טופורובסקי: ממכסה קיימת? כלומר, יש רכבים שחונים כי אין מי שייסע בהם?     

ארז קיטה: עוד לפני שמדברים על הגדלה, בוא נמצה את הקיים

ארז קיטה:  גם שם יש פערים

בועז טופורובסקי: גם כאן, הפערים הם בעיקר פערי שכר

בועז טופורובסקי:  פשוט לא מגייסים עובדים?     

ארז קיטה: כן

רפי וקנין: אני ראש מינהלת אכיפה דיגיטלית

רפי וקנין:  זאת מינהלת שהוקמה במשטרה לפני כשנתיים לטובת אכיפה דיגיטלית

רפי וקנין:  אני אגע בראשי פרקים, מכיוון שכדי לרדת לעומק צריך דיון נפרד של שעה וחצי כדי להבין את כל רכיבי הפרויקט, ואיזו מהפכה אנחנו מובילים

בועז טופורובסקי: אני מאוד מאוד מאמין בטכנולוגיה, ואנחנו נקיים דיון גם על זה

רפי וקנין: אני ארוץ בכותרות לאן מובילה משטרת ישראל

רפי וקנין:  כולם מכירים את א'3 – המצלמות הכתומות שעוברות לאחריות משטרת ישראל מחברה אזרחית החל מיולי 2024

רפי וקנין:  בעקבות ההעברה של א'3 והטכנולוגיה המתקדמת שקיימת בעולם, עשינו בנצ'מרקינג בכל העולם עם מחקרים, ואנחנו רוצים להעביר אלינו את כל הטכנולוגיה הזאת לאכיפת תנועה

רפי וקנין:  אנחנו הולכים להקים את מרכז הפענוח והאכיפה הדיגיטלית מהמתקדמים בעולם

רפי וקנין:       רצת על נתוני אכיפה

רפי וקנין:  אם היום בגדול 80% מהאכיפה מבוצעת על ידי שוטר, ו-20% על ידי אכיפה דיגיטלית או אכיפה של שומרי הדרך וכדומה, אנחנו צופים שעם השלמת המערך הדיגיטלי יהיה היפוך מגמה – 80% מהאכיפה תהיה אכיפה דיגיטלית, ו-20% של שוטרים

רפי וקנין:  לא שכמות הדוחות תרד, אלא כמות הדוחות שיירשמו על ידי אכיפה תגדל

רפי וקנין:  אנחנו לא ניגע בנתונים, אבל בגדול, המטרה היא באמת לצמצם את תאונות הדרכים על ידי אכיפה דיגיטלית

רפי וקנין:       ציינתי את הבנצ'מרקינג שעשינו בכל העולם, כולל משלחות שהגיעו ואנחנו מתכוונים לקחת מכל מקום את הדברים הכי טובים והכי מתקדמים, ולהביא אותם לארץ

בועז טופורובסקי: אתה יכול לתת דוגמה שמשנה מציאות?     

רפי וקנין: כן, ודאי

רפי וקנין:  כדי להבין האת ההיגיון מה הוקם בתוך המשטרה ולהבין את הרצינות

רפי וקנין:  בתוך משטרת ישראל הוקם צוות היגוי בין-אגפי

רפי וקנין:  לכל צוות יש ייעוד כדי להביא את החזון הזה לידי יישום

רפי וקנין:  יש צוות ייעודי בתחום אגף התנועה, ונמצא בו קצין בדרגת ניצב משנה ומוביל אותו בתחום אגף התנועה; בתחום הטכנולוגי – ראש אגף טכנולוגיה בעצמה מובילה את זה; בתחום הכלכלי – ראש מחלק תקציבים; בתחום המשפטי – היועץ המשפטי של המשטרה בעצמו הוא זה שמוביל את הצוות הזה

רפי וקנין:  צוות היגוי בין-משרדי, שמנוהל אחת לרבעון על ידי מנכ"ל המשרד לביטחון לאומי, והמינהלת עצמה שמתכללת את כל הנושא הזה

רפי וקנין:  כדי להבין, חילקנו תוכניות ויש לנו גאנט עבודה

בועז טופורובסקי: זה מחוץ לאגף התנועה?     

רפי וקנין: אנחנו יושבים בתוך הג"תא ואנחנו מתכללים את כל האגפים מתחתינו

רפי וקנין:  ממש כך

בועז טופורובסקי: הכוונה היא לטכנולוגיה בכל ענפי המשטרה, אבל אתה אומר שזה מה שיש באגף התנועה

רפי וקנין: העיקר הוא אגף התנועה, כי הוא מחייב קשב מאוד ייחודי ואמצעים מאוד ייחודיים כדי שהם יעמדו בכללי הראיות בבתי המשפט

רפי וקנין:  הדגש הוא על אפקטיביות, לגיטימציה ציבורית ויעילות

רפי וקנין:  אני לא אגע בכל הדברים, אבל בגדול אנחנו עושים את הפרויקט הזה במקביל

רפי וקנין:  כלומר, העברת מערך א'3, הרחבת סל הכלים והשיטות לאכיפת עבירות מהירות, מנעד האכיפה, סוגי העבירות – היום אנחנו אוכפים רק מהירות ורמזור אדום באמצעים דיגיטליים

רפי וקנין:  היום יש לנו סל רחב של כלים ומרכז פענוח אוטומטי

רפי וקנין:  המטרה שלנו היא להגיע לאכיפה מיידית, כאשר המיידיות פה היא הרעיון

רפי וקנין:  מרגע ביצוע העבירה באופן אוטומטי לאזרח, ללא מגע יד אדם, כמו שמתבצע במקומות בעולם

רפי וקנין:       אני אתן דוגמה על עבירות המהירות

רפי וקנין:  אם היום יש לנו טכנולוגיית א'3 של חברת גדסוו מהולנד שדרכה אנחנו רוכשים את המצלמות, אנחנו יודעים שזאת טכנולוגיה ישנה מלפני עשרים שנה

רפי וקנין:  יש לנו לולאה מגנטית על הכביש, והיא מודדת בשיטה אחת

רפי וקנין:  כולנו מכירים מצב שבו בית המשפט בחן את האמינות, והפסקנו עם דוחות התנועה כי לא הייתה אכיפה דיגיטלית במדינת ישראל

רפי וקנין:  היה חוסר אמון ציבורי; הטיפול על ידי ספק חיצוני

רפי וקנין:  התחייבו שם על 1,200 עמדות ו-300 מצלמות, ואנחנו רחוקים מזה

רפי וקנין:  לא עמדו בקצב הזה

רפי וקנין:  א'3 – אנחנו בוחנים את הדור הבא, אולי באמצעות מכ"ם או תוכנת לייזר

רפי וקנין:  זאת טכנולוגיה הרבה יותר מתקדמת

רפי וקנין:  מצלמות ניידות – ממא"ל – אנחנו בוחנים כלי שאנחנו יכולים להציב לאורך כביש, כמה כלים כאלה

רפי וקנין:  זה כלי שלא מתחשב בשום מזג אוויר, חמישה נתיבים במקביל

רפי וקנין:  כלי מאוד אמין וכרגע אנחנו לפני פרסום המכרז בתחום הזה

רפי וקנין:       מהירות ממוצעת – נגענו בזה גם בכביש 90

רפי וקנין:  עשינו בחינת אמצעים איך זה עובד, ובחנו שתי מצלמות, אחת בצומת הערבה ואחת באילת

רפי וקנין:  אתם מכירים את זה, שלא תמיד נושאים נסיעה רציפה לאילת, ותמיד יש משאיות שאתה מתעכב מאחוריהן עד שאתה עוקף אותן

רפי וקנין:  למרות זאת ועל אף זאת, נמדדו מכוניות שנסעו במהירות של 134 בממוצע

רפי וקנין:  יש כבר אישור של המשנה ליועצת המשפטית לממשלה להתחיל אכיפה בתחום הזה

רפי וקנין:  גם פה בנינו את הבנייה דרך המרכזיות, צוות בין-משרדי שהקמנו לכך, עשינו יום עיון עם כל הגורמים הנוגעים בזה, ויצאנו לפיילוט על כביש 90 על שני מקטעים בתחום של מהירות ממוצעת

רפי וקנין:  זה יביא את הבשורה בתחום הזה, וזה רק על עבירות המהירות

רפי וקנין:       במודיעין עשינו פיילוט של מצלמות שהצבנו על רמזור אדום

רפי וקנין:  במקום לשים את מצלמת א'3, שמנו מצלמת אנליטיקה פשוטה כמו שאתם רואים פה בצד ימין

רפי וקנין:  זאת מצלמה שעומדת על תורן, היא יודעת לזהות מעבר באור אדום רק על בינה מלאכותית

רפי וקנין:  אתם רואים דוגמה להולכי רגל שחוצים במעבר חציה, ולא נותני להם זכות קדימה

רפי וקנין:  היא ידעה לזהות את זה

רפי וקנין:  רק לסבר את האוזן, לקחנו שלושים דקות של סרטון, ובחנו כמה גילויי אמת יש לנו שם – 27 גילויי אמת בשלושים דקות

רפי וקנין:  ולא לקחנו מקרי קצה, שבהם בן אדם רק עומד על מעבר חציה, או השלים והרכב היה אחריו

רפי וקנין:  לא

רפי וקנין:  רק כשבאופן מובהק אדם עומד לקראת מעבר חציה, וכלי הרכב לא נותן לו זכות קדימה

רפי וקנין:  תבינו, זה שובר שוויון וזה סוג של כלי שכל עבירה הנראית בעין, אנחנו יכולים לגלות

אסנת אלגום: זה מאפשר דיוק של הגילוי

בועז טופורובסקי: זה נשמע באמת game changer

בועז טופורובסקי:  אני רוצה שנרחיב על זה בפעם אחרת

בועז טופורובסקי:  הכול מסונכרן עם אגף התנועה? מתי תהיה תוכנית שהיא גם ישימה?     

רפי וקנין: זאת תוכנית ישימה

רפי וקנין:  זאת שאלה מצוינת, ויש עליה שקף

רפי וקנין:  נגיע אליה כשנקיים על זה דיון כי הזמן קצר

רפי וקנין:  אנחנו מסתכלים גם על תשתית אחודה לכל הסנסורים שאנחנו מקימים

בועז טופורובסקי: זה כבר מאושר ומתוקצב?     

רפי וקנין: יש תקציב של 65 מיליון לשנה שעברה, והשנה עוד 45 מיליון

רפי וקנין:  צריך לזכור, שהתוכנית עצמה היא רק להכשרת המכשור, לא להתעצמות

רפי וקנין:  על הדרך אנחנו עושים פיילוט עם הרלב"ד

רפי וקנין:  דיברת על קשר, ואני לא מכיר קשר כל כך הדוק וחיבור כל כך טוב כמו שיש לנו עם הרלב"ד ועם שאר האגפים התוך המשטרה

רפי וקנין:  אנחנו רואים עין בעין את התוכנית הזאת כדי לרוץ איתה ולהוביל אותה קדימה

רפי וקנין:  אנחנו מדברים על תשתית אחודה, ואנחנו לא צריכים לרכוש תשתיות נפרדות, אלא מקימים בתוך הבית את מערכת אדי"ר – אכיפה דיגיטלית רוחבית

רפי וקנין:  כל הסנסורים יתממשקו לתוך אותה מערכת אדיר

בועז טופורובסקי: מתי זה יוצא לדרך?     

רפי וקנין: זה בדרך, זה במדינה

בועז טופורובסקי: אם אני נוסע מראשון לציון לירושלים - - -     

רפי וקנין: אתה מדבר על פריסה וזאת שאלה אחרת

בועז טופורובסקי: מתי האזרחים יידעו שמישהו בודק את עבירות התנועה שלהם?     

רפי וקנין: קודם כול, על כביש 90 יצאנו בסדרת כתבות עם ערוץ 12, כולל מודיעין

רפי וקנין:  אתמול, בעקבות דיון שהיה בוועדת הכלכלה, עשינו את כביש 40, איפה אנחנו הולכים להתקין

רפי וקנין:  לקראת כביש 40 מצומת אוהלים ועד כלא נפחה

רפי וקנין:  עשינו מיקומים, ואחרי שנסיים את הפיילוט ונכשיר את זה, רק אז, כשהמערכת תהיה מבצעית - - -     

בועז טופורובסקי: כמה זמן הפיילוט?     

רפי וקנין: אנחנו מכוונים לתחילת 2024 אבל יש עניין של תיקוף ראייתי ויש עניינים שצריך להסדיר מבחינה חוקית

רפי וקנין:  לא ניכנס אליהם

ארז קיטה: ביום רביעי אנחנו נפגשים עם הפרקליטות כדי להכשיר את זה

רפי וקנין: הקמנו יחידת תפעול בתוך המשטרה שתתכלל את הכול במקום חברות חיצוניות שעשו את זה

רפי וקנין:  מרכז פענוח – דיברת על רחפנים, זה לא רק רחפנים

רפי וקנין:  זה רחפנים, שומרי הדרך, כל הצילום הטקטי

רפי וקנין:  מצלמות אנליטיקה, ניידות, ממא"ל – כל זה יתממשק

בועז טופורובסקי: אני ממש רוצה להיכנס לזה וגם להבין את לוחות הזמנים

בועז טופורובסקי:  אנחנו נעשה את זה בפעם אחרת

רפי וקנין: אם הפענוח היום ידני, שיטת הפענוח היא באופן אוטומטי

רפי וקנין:  המערכת יודעת לפענח באופן אוטומטי

בועז טופורובסקי: הכול מסונכרן עם אגף התנועה? אני רואה אותם זזים קצת בחוסר נוחות שם

בועז טופורובסקי:  אולי אני לא רואה טוב, אבל אני רואה אותם זזים בחוסר נוחות

רפי וקנין: בוודאי, הם חלק מצוות ההיגוי

רפי וקנין:  לא הקשבת טוב

בועז טופורובסקי: הקשבתי, אבל לפעמים אני שם לב לכל מיני דברים

רפי וקנין: דיברנו על תגובה מיידית

רפי וקנין:  אם, לדוגמה, רכב דוהר ב-200 קמ"ש בכביש 6, ובמזל טוב נקלע לאיזושהי מצלמה, ואחרי שבועיים-שלושה עד חודש יישלח לו הדוח, כולנו מסכימים שזה רוצח פוטנציאלי

רפי וקנין:  באופן אוטומטי, המערכת הזאת עם הבינה המלאכותית דרך מרכז הפענוח האוטומטי תדע להעביר למשל"ט ולניידות במקום דיווח – כרגע רכב נוסע 200 קמ"ש בכביש 6, תעצרו אותו

רפי וקנין:  אל תחסמו את כל העולם, תעמדו במקום מסוים והוא יגיע אליכם

רפי וקנין:  תעצרו אותו, ואז אפשר להפסיק את העבירה, אפשר לעשות השבתה מינהלית, להפעיל את כל הכלים המינהליים, לעשות פסילה, מעצר, שיפוט מהיר וכדומה

רפי וקנין:  הדוח יישלח באופן אוטומטי

רפי וקנין:  כל החומר הראייתי יהיה בממשק האישי בממשל זמין של אותו אזרח, ואפשר לראות את כל העבירה עם הסרטונים

רפי וקנין:  שקיפות מלאה

רפי וקנין:  ואנחנו מנסים להוביל גם רעיון של מדרג תשלומים כמו שקיים בהרבה מדינות באירופה

רפי וקנין:  אדם שישלם את הקנס תוך 48 שעות, יוכל לשלם עד כדי 50% מערך הקנס הקבוע בחוק

רפי וקנין:  זה גם יסייע לנו עם בתי הדין המינהליים

בועז טופורובסקי: נשמע מדהים

בועז טופורובסקי:  יש לך קשיים?     

רפי וקנין: בוודאי, יש קשיים כמו בכל דבר טוב

רפי וקנין:  יש תהליכים נוספים שאנחנו נוגעים בהם, יש אתגרים משפטיים

בועז טופורובסקי: אנחנו נשב ונראה מה אנחנו מקדמים

בועז טופורובסקי:  הזמן שלנו קצר, ואני מאוד מאמין בזה

בועז טופורובסקי:  אני רוצה לראות מה התוכנית לבין היישום שלה, ואיך אנחנו יכולים לעזור ביישום

רפי וקנין: התחלנו כבר את היישום, ובוודאי נצטרך סיוע

בועז טופורובסקי: אגף התנועה, לא דיברנו הרבה, אבל נקיים ישיבה על התוכנית כי הבנו שעוד לא אישרו לכם תוכניות

בועז טופורובסקי:  יש כאן מישהו ממשרד המשפטים? אשמח לשמוע מהנהלת בתי המשפט איך מתמודדים עם עברייני התנועה ועם העומס

דנה ברק: שלום, אני מהנהלת בתי המשפט

דנה ברק:  בעיקרון, יש לנו בערך 160 אלף תיקים בשנה, וזה עומס מערכתי כמו שיש בכל המערכת

דנה ברק:  אפשר לראות שאנחנו מנסים להגדיל את התקנים והיה גידול מאז 2017 ונוספו עוד שישה תקנים

דנה ברק:  ב-2022 נוספו עוד תשעה תקנים

בועז טופורובסקי: הם אוישו?     

דנה ברק: כן

דנה ברק:  בגדול, למרות עומסים חריגים שמוטלים על בתי המשפט, אפשר לראות קיטון בממוצע באורך חיי התיק בבית המשפט

דנה ברק:  בין השנים 2020 ל-2023, אנחנו רואים שאורך חיי תיק שנפתח בבית משפט לתעבורה בתל אביב קטן מ-3

דנה ברק: 6 חודשים ל-3

דנה ברק: 2 חודשים

בועז טופורובסקי: הוא קטן כי הגיעו להסדר טיעון מהיר? אני מכיר את זה שעומדים בתור בבתי דין לתעבורה, ועורכי דין סוגרים עם התובע – תן לי כאן דוח, תן לי כאן זה

בועז טופורובסקי:  האם זאת הכוונה? עשינו רפורמה שאמורה לעשות בררת קנס בעבירות קלות

ארז קיטה: זה בבתי משפט מינהליים

דנה ברק: אני פחות בקיאה בפרטים האלה

דנה ברק:  במחוז מרכז, אפשר לראות שצומצמו חיי התיק באותה תקופה מ-4

דנה ברק: 6 חודשים ל-3

דנה ברק: 7

דנה ברק:  כמעט חודש שלם

דנה ברק:  במחוז דרום מ-4

דנה ברק: 3 ל-3

דנה ברק: 2

דנה ברק:  המחוז היחיד שאפשר לראות בו גידול זה מחוז צפון, שם הוא עמד על 7

דנה ברק: 3 ב-2023 לעומת 4

דנה ברק: 2 ב-2020, וזה מכל מיני סיבות שאנחנו בודקים

דנה ברק:  בין היתר, סיום כהונה של שופט תעבורה באותה תקופה, והשתתפות של שופטי התעבורה בתורנויות מעצרים, בשל עומסי עבודה שהיו קיימים, והיה צורך בתגבור

דנה ברק:       בשורה התחתונה, כיום אורך חיי תיק ממוצע עומד על 4

דנה ברק: 5 חודשים בלבד, וזה פרק זמן קצר מאוד ביחס להליך הפלילי

דנה ברק:  זה מתאפשר, בין היתר, בשל כל מיני יוזמות ניהוליות שנוקטים בתי המשפט

דנה ברק:       יש דברים שאנחנו נוקטים בהם ברמה יותר משפטית, וחנית תוכל להרחיב עליהם

חנית אברהם בכר: שלום, אני מהלשכה המשפטית בהנהלת בתי המשפט

חנית אברהם בכר:  כמו שאמרה דנה, ניכר איזשהו שיפור באורך חיי תיק, ואנחנו עושים כל מאמץ כדי שאורך חיי תיק יהיה כמה שיותר קצר ויסתיים כמה שיותר מהר

חנית אברהם בכר:  אנחנו נוקטים מספר פעולות לקיצור ועדיין מתמודדים עם העומס

חנית אברהם בכר:  שאלת אם תקנים אוישו, אבל לא מונתה עדיין ועדה למינוי שופטים

בועז טופורובסקי: כמה תקנים חסרים?     

חנית אברהם בכר: אין לי נתון של מספר השופטים החסרים, 

חנית אברהם בכר:  יש נשיאים שזועקים ואומרים שחייבים למנות שופטים באופן כללי, וגם שופטי תעבורה

בועז טופורובסקי: הבנתי שחסרים 80 תקנים באופן כללי

בועז טופורובסקי:  השאלה כמה מתוכם הם לתעבורה

בועז טופורובסקי:  יכול להיות שהבנתי לא נכון

חנית אברהם בכר: אנחנו יכולים לבדוק, אין לנו נתון מדויק

חנית אברהם בכר:  חסרים תקנים בגלל הצורך בכינוס של הוועדה

חנית אברהם בכר:       הפעולות שאנחנו נוקטים לצמצום אורך חיי התיק, ליעילות דיונית

חנית אברהם בכר:  יש מבצעי צמצום עומסים בתקופת פגרה, אפילו בימי שישי למרות שזה הופסק לבקשת התביעה והשופטים; גישורים פליליים בתיקי תעבורה, דבר שמסייע לצמצם תיקים ישנים ומורכבים; יש מזכירות שיוזמת – יש הרבה מאוד תיקים שבהם הנאשמים לא מתייצבים, לא מגיעים, ואז התיק נדחה לפעם הבאה כדי לחפש את הנאשמים; סיבה נוספת היא חוסר בייצוג של סניגור במקרים שבהם יש תביעה למאסר

חנית אברהם בכר:  במקרים האלה אנחנו מנסים באמצעות מזכירות יוזמת, לצמצם את זה כמה שיותר מוקדם, עוד לפני שזה הגיע לדיון בפני שופט, לפני שבזבזנו זמן שיפוטי יקר; אנחנו מנסים להנהיג ימי מוקד מרוכזים גם בתעבורה; לצמצם תיקים ישנים, שכבר יושבים מספיק זמן במצבת השופטים; לתגבר שופטים – מאז חודש אפריל מתגברים שופטי תעבורה של מחוז תל אביב את בית המשפט לתעבורה במרכז, שהוא מאוד עמוס, או שמתקבלות החלטות ניהוליות להסיט עומסים מבית משפט לבית משפט על מנת לקדם דיונים

חנית אברהם בכר:       שני פתרונות חקיקה, שאחד מהם דיברת עליו, ואני מבקשת להתייחס אליהם

חנית אברהם בכר:  קודם כול, התייחסת לחוק הפרות תעבורה מינהליות

חנית אברהם בכר:  זאת באמת רפורמה חשובה, שמסווגת בררות משפט ומעבירה אותן ממסלול פלילי למסלול מינהלי

חנית אברהם בכר:  זאת הצעת חוק שהוגשה בעקבות דו בין-משרדי, והובאה כאן לשולחן הכנסת בממשלה הקודמת

חנית אברהם בכר:  נעשו דיונים בוועדת הכלכלה, ולצערנו, בעקבות התפזרות הכנסת הקודמת, היא לא הגיעה לישורת האחרונה

בועז טופורובסקי: אישרנו את זה בוועדת הכלכלה

בועז טופורובסקי:  זה עבר דין רציפות?     

חנית אברהם בכר: בשבוע שעבר, לשמחתנו, עבר דין רציפות

חנית אברהם בכר:  עכשיו זה שוב מונח כאן על שולחנה של ועדת הכלכלה, ונשמח אם זה יסתיים בהקדם

בועז טופורובסקי: נטפל בזה

בועז טופורובסקי:  מה הצעד השני?     

חנית אברהם בכר: הדבר השני זה הצעת חוק בתי המשפט – שופט עמית

חנית אברהם בכר:  שופטים עמיתים הם שופטים שפרשו לקצבה

חנית אברהם בכר:  זה גם עבר רציפות, אבל זה מצריך דיון בוועדת החוקה לקראת קריאה שנייה ושלישית

בועז טופורובסקי: נקדם את זה

בועז טופורובסקי:  אם אתם צריכים עזרה, גם אנחנו פה לרשותכם

בועז טופורובסקי:  מה עם בררת עבודות שירות בתחום בטיחות בדרכים? אני חושב שאדם שעבר עבירה והיה הולך לבית לווינשטיין כדי לראות מה ההשלכות של עבירות בתאונות דרכים, זה יכול להשפיע, גם יותר ממאסר

בועז טופורובסקי:  היה על זה איזשהו דיון? 

חנית אברהם בכר: ההרחבה של עבודות שירות, אם אני לא טועה, עברה משישה חודשים עד תשעה חודשים, ועבודות שירות חלות

חנית אברהם בכר:  במידת הצורך אפשר להטיל עבודות שירות

בועז טופורובסקי: תודה רבה

בועז טופורובסקי:  יש נציג מהשלטון המקומי? אין נציג

בועז טופורובסקי:  פנינו אליהם, נכון? הם גם נרשמו לדבר ולא הגיעו

בועז טופורובסקי:  משרד החינוך, בבקשה

מקס אבירם: אדוני היושב-ראש, ברכות על המינוי המחודש

מקס אבירם:  יש לנו ציפיות ממך, שתדע

בועז טופורובסקי: גם לי יש ציפיות מעצמי

בועז טופורובסקי:  גם להורים שלי

מקס אבירם: אני אומר בקצרה כמה דברים שקשורים למערכת החינוך, כדי לאפשר לחברים אחרים ולשותפים לדבר במעט הזמן שנותר

מקס אבירם:  אני רוצה לומר שלנו, כאגף זה"ב בתוך משרד החינוך, יש שיתוף פעולה מלא וטוב עם כל הגופים שעוסקים בעניין בטיחות בדרכים, החל מהרלב"ד, אור ירוק, המשטרה, גופים אזרחיים, יחיאל

מקס אבירם:  שאף אחד לא ייפגע, אם שכחתי מישהו

מקס אבירם:  כולנו למען מטרה אחת – לקדם את נושא הבטיחות בדרכים, ובנישה שלי, את הנושא של חינוך לבטיחות בדרכים

מקס אבירם:       משרד החינוך, באמצעות אגף זה"ב, תפקידו לחנך את הדור הצעיר של מדינת ישראל להתנהלות נכונה ובטוחה במרחב התעבורתי

מקס אבירם:  אנחנו עושים את זה בהמון המון שיטות, חלק מהן הן תוכניות לימודים סדורות, שנלמדות בבתי הספר

מקס אבירם:  אנחנו מכשירים מורים, כותבים חומרי למידה, ומי מכם שרוצה קצת לדעת דברים, יכול להיכנס לאתר שנקרא המרחב הפדגוגי ברשת

מקס אבירם:  תחת זהירות בדרכים אפשר למצוא שם המון המון חומרים והצעות לפעילויות

מקס אבירם:       הפסקה בהקלדה

מקס אבירם: הנושא השני שאני רוצה להעלות כקושי

מקס אבירם:  צריך לדעת שיש אחת ב-א-ב ואחת ב-ה

מקס אבירם:  אחת ב-ט ואחת ב-י'

מקס אבירם:  כבר נבחנו

מקס אבירם:  למרות שהיו לנו קשיים שלא תלויים בנו, אבל בסוף העסק עובד

מקס אבירם:  אנחנו מדברים על שלושה מועדים של תיאוריה, בכל מועד 30 אלף תלמידים שהולכים להיבחן

מקס אבירם:  ברצף של התכנים, על מנת לממש את הרצון שלנו לחנך את התלמידים להתנהלות נכונה, תוכנית עוסקת בעיקר באופניים חשמליים

מקס אבירם:  היא מתעסקת בכל הכלים שאנחנו מכנים ככלים לא שם יש לנו בעיית מימון

מקס אבירם:  לאורך הרבה שנים קיבלנו סדר גודל של 500 שעות, מתוך      

בועז טופורובסקי: אני מזכיר לך שהצגת את זה בפני הוועדה בעבר

בועז טופורובסקי:  אני לא מזלזל, כמובן, ואנחנו יודעים על החינוך בבתי הספר ובגנים, אנחנו גם יודעים על התיאוריה שעוברים

בועז טופורובסקי:  אני מנסה להבין את הקשיים

מקס אבירם: אני יודע, אני מגיע לזה

מקס אבירם:  הקצבתי לעצמי שלוש דקות, לא יותר

מקס אבירם:  אני חייב לומר את המסגרת

מקס אבירם:  לצורך העניין הזה אנחנו עושים עבודה סיזיפית וארוכת שנים בתחום הזה במערכת החינוך

מקס אבירם:  לא מזמן סיימתי שלושה ימי עבודה עם הצוות שלי בהכנת תוכנית עבודה לשנה הבאה, ולתוך תוכנית העבודה אנחנו הולכים להכניס אייטמים שקשורים ללידה עד שלוש

מקס אבירם:  מערכת החינוך קיבלה על עצמה עכשיו את כל המעונות, הפעוטונים וכן הלאה, ואנחנו חושבים איך אנחנו נכנסים לנישה הזאת, לא בהיבט של הילדים, כמובן, כי הקוגניציה עדיין לא שם, אלא בהיבט של הורים – איך להשפיע שם או להעביר מסרים שקשורים לכיסאות בטיחות, נסיעה בטוחה וכן הלאה

מקס אבירם:       בתוך הסיפור של מה שאנחנו פורסים בתוך המערכת, יש פערים

מקס אבירם:  יחד עם הגופים השותפים ויחד עם עצמנו, אנחנו מנסים לפתור את הפערים

מקס אבירם:  אני אמנה את הדברים שהכי מטרידים אותנו כרגע: 1

מקס אבירם:  משמרות הזה"ב

מקס אבירם:  כידוע לכם, כבר למעלה מחמישים שנה פועלות בשטח משמרות הזה"ב, ועובדות יחד עם המשטרה, יחד עם יחידה באגף התנועה

מקס אבירם:  יש שם קצין מדהים, יוני נגר, שקיבל על עצמו בשנה האחרונה את ניהול הסיפור הזה

מקס אבירם:  קיים פער בין המדריכים או השוטרים שאמורים להכשיר את תלמידי כיתות ה', כדי שהם יהיו מוכנים לקיים את הפעילות הזאת בכיתה ו'

מקס אבירם:  הוא קיים בגלל קיצוץ תקנים, הוא קיים בגלל כל מיני אופציות שניסו לעשות, והן לא צלחו

בועז טופורובסקי: יש הבנה מחדש?      

מקס אבירם: כן

מקס אבירם:  אנחנו עובדים יחד עם יוני ומנסים לפתור את הבעיה

מקס אבירם:  אני מקווה מאוד שנגיע לפתרון

בועז טופורובסקי: מתי? אני מניח שאתה מדבר על שנת הלימודים הבאה

מקס אבירם: כן, אני מקווה

מקס אבירם:  הפער עדיין קיים

מקס אבירם:  הפער אומנם הצטמצם, אבל הוא קיים

בועז טופורובסקי: אני מבקש שתעדכן אותי אם התקווה שלך בבעיה, כדי שנעזור לך כדי שמה שאתה מקווה, גם יקרה

מקס אבירם: כן, ברור

בועז טופורובסקי: בתור ילד שעשה משמרות זה"ב, אני חושב שזה סופר-חשוב

מקס אבירם: אני לא עשיתי

בועז טופורובסקי: כשאתה היית ילד, לא קמה המדינה עדיין

מקס אבירם: לא צריך להגזים

מקס אבירם:  היא קמה, אבל אני לא עשיתי משמרות זה"ב

מקס אבירם:  קצת הפסדתי בעניין הזה, אבל השלמתי את זה בחיים הבוגרים שלי

בועז טופורובסקי: כמובן, הכול בהומור

מקס אבירם: כמובן

מקס אבירם:  במערכת החינוך יש ארבע תוכניות סדורות שפועלות – שתיים ביסודי, אחת בכיתות א'-ב' והשנייה בכיתות ה', ושתיים בעל-יסודי – אחת בכיתות ט' ואחת בכיתות י'

מקס אבירם:  דרך אגב, היום, בשעה הזאת, כבר למעלה מ-120 אלף תלמידים נבחנו במועד הראשון של התיאוריה

מקס אבירם:  ממש עכשיו, למרות שהיו לנו כמה קשיים, אבל בסוף העסק עובד

מקס אבירם:  אנחנו מדברים על שלושה מועדים של תיאוריה שאנחנו הולכים לעשות בחודש הזה

מקס אבירם:  בכל מועד יש כ-30 אלף תלמידים שהולכים להיבחן

מקס אבירם:  אם תרצה, היושב-ראש, אני אעדכן אותך גם לגבי המהלך הזה

מקס אבירם:  ברצף הזה של התכנים, על מנת לממש את הרצון שלנו לחנך את בני הנוער או את התלמידים בכלל להתנהלות נכונה ובטוחה במרחב התעבורתי, תוכנית ט', שהיא חלק מהרצף, עוסקת במוקד שלה בעיקר באופניים חשמליים, קורקינטים, הוברבורד וסגוואיי

מקס אבירם:  זאת אומרת, היא מתעסקת בכל הכלים שאנחנו מכנים בשם הכלים שללא רישיון

מקס אבירם:  שם יש לנו בעיית מימון

מקס אבירם:  לאורך הרבה שנים קיבלנו ממשרד החינוך כ-500 שעות, שזה 500 כיתות, כי כל שעה הולכת לכיתה למשך שנה שלמה

בועז טופורובסקי: מתוך 5,000

בועז טופורובסקי:  כלומר, קיבלתם מימון ל-10%

בועז טופורובסקי:  וכמה עכשיו?     

מקס אבירם: אותו דבר, זה לא משתנה

מקס אבירם:  צריך להבין, כל המימון של הפעילות שלנו – הכשרת מורים, תוכניות, רכזי זה"ב שנמצאים בבית הספר וכן הלאה, כל זה ממומן על ידי משרד החינוך, למעט 17 מיליון שקל שאנחנו מקבלים מידידי הטוב ארז

מקס אבירם:  17 המיליון האלה משמשים אותנו לממן את תוכנית החינוך התעבורתי שעולה היום 27 מיליון שקלים בשנה

בועז טופורובסקי: כמה כסף חסר לך?     

מקס אבירם: אדוני, תרשה לי לומר לך את זה אחר כך, כשאני אעשה את כל החישוב

מקס אבירם:  אני אשלח לך

בועז טופורובסקי: אני אומר לך גם בתור אחד שיש לו ילדים במערכת החינוך, החינוך התעבורתי עובד

בועז טופורובסקי:  הם מגיעים, ואני רואה איך זה משפיע עליהם על ההסתכלות, הבדיקה, וההערות שהם מעירים

בועז טופורובסקי:  זה עובד, ולא בגלל שאני אבא שלהם שמתעסק בזה

בועז טופורובסקי:  זה ממש נותן להם עניין

מקס אבירם: כמו שציינתי, יש פער ב-ט', אבל יש פער גם ב-י'

מקס אבירם:  אנחנו מקבלים מהרלב"ד 17 מיליון, ואנחנו מממנים עוד 10 מיליון שאנחנו זקוקים להם על מנת לכסות שכבת גיל שלמה, כולל בחינת התיאוריה, שגם היא עולה כסף

מקס אבירם:  10 מיליון האלה יוצאים מהתקציב של האגף שלי לא ייעודי לחינוך תעבורתי

מקס אבירם:  זה היה תקציב שעל חשבון זה שהוא הולך לחינוך תעבורתי, הוא לא הולך לדברים אחרים

מקס אבירם:      ארז ואני ידידים משכבר הימים

גבי בן הרוש: קיבלת ממנו 17 מיליון, למה שלא תפרגן לו? אני לא קיבלתי ממנו 17 שקל

מקס אבירם: אני לא קיבלתי

מקס אבירם:  אלה תלמידי מדינת ישראל שקיבלו, לא אני

מקס אבירם:  אני רוצה לומר דבר אחד, ומבחינתי זאת נקודה שצריך לחשוב עליה

מקס אבירם:  כשמדברים על אשכול בטוח, על עיר בטוחה, הייתי שמח מאוד שהחינוך יהיה בפנים לא ככותרת של חינוך והסברה, אלא באמת שייכנסו לשם אייטמים שיקדמו וישדרגו

בועז טופורובסקי: על ארז יש לחץ עצום להביא תוצאות ועכשיו

בועז טופורובסקי:  הפעילות במשרד החינוך תמיד הכי קשה כי התוצאות לטווח ארוך

בועז טופורובסקי:  אין אפשרות אחרת וזה חייב להיות

בועז טופורובסקי:  בגלל זה אני רוצה שנדבר על זה, וגם על זה נקיים דיון

מקס אבירם: תודה רבה

בועז טופורובסקי: אני מעריך את זה, ואני רוצה שתילחם, תגיד לי ותעדכן אותי מה יכול לעצור את הדעיכה שאנחנו רואים במשמרות הזה"ב

בועז טופורובסקי:  אנחנו חושבים שזה תהליך חשוב מאוד מבחינה חינוכית

ששי שדה: יש עוד נושא חשוב מאוד של משרד החינוך ולא התייחסו אליו, וזה נושא של הסעות תלמידים

ששי שדה:  בזה יכולות להיות תוצאות מיידיות

ששי שדה:  הסעות התלמידים, תקינות האוטובוסים

ששי שדה:  זה פרק נרחב, וחבל שלא מתייחסים לזה

בועז טופורובסקי: מקס, מה אתה יכול להגיד על זה?     

מקס אבירם: יש אגף ספציפי במשרד שעוסק בהסעות תלמידים

מקס אבירם:  הנציג שלנו לא נמצא כאן

בועז טופורובסקי: יש דיון על זה בוועדת הכלכלה?     

גבי בן הרוש: הדיון שלנו מחר זה על מחסור בנהגים ושעות עבודה

בועז טופורובסקי: יש לנו דיון על זה מחר ב-11:30 – המשך ההסעות למערכת החינוך

בועז טופורובסקי:  זה לא היה לי בלו"ז

בועז טופורובסקי:       יש נציג ממשרד הבריאות?     

דוד הכהן: סליחה, לגבי התביעה המשטרתית, רצינו לומר כמה מילים

דוד הכהן:  אני מחטיבת התביעות

דוד הכהן:  אני לא אלאה במספרים על כמות ההליכים שהוגשו, כי הנהלת בית המשפט כבר דיברה על זה, אבל ביקשת לדעת מה הצרכים, איך אפשר לעזור

דוד הכהן:  מאוד נשמח אם חוק הפרות התעבורה המינהליות יקודם; נבקש לקדם את חוק חזקת האמינות, שיש בו כדי לחסוך הרבה מהתייתרות ההליכים

בועז טופורובסקי: את צודקת

בועז טופורובסקי:  למי שלא מכיר, זה אומר שנטל ההוכחה עובר על הפוגע ולא על התובע

דוד הכהן: במיוחד כאשר אנחנו שומעים שאנחנו הולכים לעידן הדיגיטלי והטכנולוגי

בועז טופורובסקי: נכון

בועז טופורובסקי:  בלי חזקת האמינות גם לך תהיה עבודה מאוד קשה, ואנחנו חייבים לקדם את זה

רפי וקנין: תהיה דלת מסתובבת בבתי הדין המינהליים

דוד הכהן: בנוסף, קידום תקנות השכרות

דוד הכהן:  בדיון הקודם ראינו שיש התקדמות, ואפילו קיבלנו לשולחננו להגיב על התקנות, אבל גם אותן צריך לקדם כמה שיותר מהר

בועז טופורובסקי: תודה רבה

בועז טופורובסקי:  טוב שהוספת את חזקת האמינות

בועז טופורובסקי:       יש נציג ממשרד הבריאות? ממשרד האוצר?     

אבי ברוט: היה והלך

בועז טופורובסקי: אנחנו יכולים להבין למה הוא הלך

בועז טופורובסקי:  כל הדברים נוגעים בסופו של דבר למשרד האוצר, אנחנו מבינים את זה, ואנחנו נקיים פגישה גם עם משרד האוצר

בועז טופורובסקי:  אחרי שתשלחו את כל הדברים, אני אאגם את כל הצרכים התקציביים, ואני אלך לעבוד בשביל המלחמה בתאונות דרכים

בועז טופורובסקי:       אחרי שסיימנו עם נציגי המדינה, אני רוצה לתת לכמה אנשים לדבר

בועז טופורובסקי:  יניב יעקב, אור ירוק

בועז טופורובסקי:  בקצרה, בבקשה, ואני יודע שנשארתם לסוף

בועז טופורובסקי:  זאת ישיבה ראשונה, ורציתי לשמוע את נציגי המדינה

בועז טופורובסקי:  עכשיו נוכל להתקדם וגם בישיבות הבאות נראה מה הפער בין מה שאומרת המדינה לבין מה שאנשים חווים

יניב יעקב: אני מנכ"ל עמותת אור ירוק

יניב יעקב:  כל השותפים הציגו עבודה מאוד יפה, עבודה מאוד משמעותית, אבל צריך לזכור שאם אנחנו עושים השוואה בין-לאומית, ישראל עדיין במקום האחרון בשינוי במספר ההרוגים, כמו שציינת, בהשוואה למדינות המתקדמות

בועז טופורובסקי: למרות שהמנכ"ל הקודם של אור ירוק חלק עליך

יניב יעקב: אני אשמח להציג את זה

יניב יעקב:  גם לגבי התקציבים אנחנו רואים ירידה

יניב יעקב:  גם פה יש מחלוקת, אבל נשמח להציג לוועדה נתונים

יניב יעקב:  מוקדי סיכון – יש ירידה; האשכולות – אנחנו רואים שזה התקציב שהיה לטיפול בעירוני; הרלב"ד – התקציב שלהם עומד על 70 מיליון – נשחק

בועז טופורובסקי: אתה אומר שאין בשורה?      

יניב יעקב: אני אומר שיש בשורה, אבל כדי שהבשורה הזאת תוכל להתממש – שמחתי לראות מה שארז וכל השותפים הציגו – צריך שני דברים מאוד פשוטים: צריך החלטת ממשלה שתאמץ את התוכנית שראינו

יניב יעקב:  זה כבר קרה, אבל צריך לעשות את זה

יניב יעקב:  וצריך תקציב, תקציב שיגדל

יניב יעקב:  כל מה שראינו זה תקציבים או שקוצצו או שקיימים

יניב יעקב:  בשביל שאפשר יהיה לעשות כל מה שראינו, צריך לתת לגופים שעושים את זה את היכולת התקציבית לפעול

יניב יעקב:  אנחנו חוזרים לזה – 16 מיליארד בשנה, ואפשר להגדיל את התקציב

בועז טופורובסקי: צודק

בועז טופורובסקי:  החלטת ממשלה ותקצוב

יניב יעקב: ברשותך, עוד שני דברים קטנים

יניב יעקב:  אם אנחנו מסתכלים על ארגון ETSC, ליטא זכתה בפרס של המועצה האירופית לבטיחות בדרכים, והוכיחה שאפשר להוריד את מספר ההרוגים ב-50% בעשור

יניב יעקב:  זה אפשרי

יניב יעקב:  במדינת ישראל היו ב-2012 – 290 הרוגים

יניב יעקב:  אם נעשה את מה שצריך וניתן לארז, למשטרה ולמשרד התחבורה את כל הכלים בתקציב, אפשר יהיה לעשות את זה כי כבר עשינו את זה

בועז טופורובסקי: תודה רבה

בועז טופורובסקי:  ישראל, בבקשה, בקצרה

ישראל חסון: תודה רבה, אדוני היושב-ראש

ישראל חסון:  אני יושב-ראש ארגון נהגי האוטובוסים

ישראל חסון:  על כלי התחבורה הכי קטלני לא דיברנו עד עכשיו – האוטובוסים

ישראל חסון:  פחות מאחוז ממצבת כלי הרכב בכבישים, ו-10% מההרוגים במעורבות אוטובוסים

ישראל חסון:  הם חלק מכל הסאגה של כלי הרכב הכבדים, ואנחנו רואים בעיה שלא מטופלת

ישראל חסון:  זאת החזית הכי קשה, החזית שתשפיע על כל עולם הבטיחות

בועז טופורובסקי: אני מנסה להבין מה לא מטופל?     

ישראל חסון: יש תקנה 168 – שעות המנוחה והנהיגה של הנהגים

בועז טופורובסקי: זה עדיין לא נפתר? כלומר, כל אחד סופר את זה אחרת?     

ישראל חסון: אנחנו נשב פה כולם, ונשמע פה 20 דעות

ישראל חסון:  שר התחבורה משה כרמל חתם עליה ב-1969, ומינואר 1970 לא נעשה שום שינוי בתקנה הזאת

ישראל חסון:  מה הקשר להיום? אין שום קשר

ישראל חסון:  נהגים נוסעים היום על הכביש, לא יודעים אם יש להם הפסקות, אם אין להם הפסקות

ישראל חסון:  המשטרה לא יודעת אם כן לאכוף או לא לאכוף

ישראל חסון:  קטסטרופה

בועז טופורובסקי: אצל מי מתעכבת ההחלטה? משרד התחבורה?     

ישראל חסון: קודם כול רגולציה

ישראל חסון:  צריכים לבוא ולתת העברה

ישראל חסון:  צריך גם לאמץ את כל הנושא של התקינה האירופית לקראת הטכוגרף הדיגיטלי

ישראל חסון:  זה מחכה ומחכה וממתינים

ישראל חסון:  אני לא מדבר על זה שזה עשר שנים אחורה

ישראל חסון:  מה עושים קדימה? למה אנחנו לא פותרים את זה ל-2024? בואו נקבע כולנו ביחד שבינואר 2024 מאמצים תקינה אירופית ומתחילים להסדיר את כל העסק הזה

ישראל חסון:  זה לא ייתכן, אנשים נהרגים מהדברים האלה

ישראל חסון:  כל יום יש תאונת דרכים במעורבות של אוטובוסים

ישראל חסון:  נהגים קורסים בגלל מחסור של נהגים, שאנחנו מכירים; נהגים לא יוצאים להדרכות; לא מנסים לשנות את תרבות הנהיגה בכלל, ואנחנו מדברים על כלי התחבורה הקטלני ביותר

ישראל חסון:  ואם אנחנו רוצים במשמרת שלנו לעשות שינוי אמיתי, אנחנו צריכים לעשות את זה

בועז טופורובסקי: ישראל, אנחנו נקדיש ישיבה לרכב כבד

ישראל חסון: דיברנו על הנושא של משרד החינוך והסעות ילדים, ומחר מדברים על תקציבים

ישראל חסון:  אני חושב שהרלב"ד צריך להיות שם, אדוני היושב-ראש צריך להיות שם

ישראל חסון:  אנחנו צריכים לצבוע כסף לעולם הבטיחות בעולם ההסעות של הילדים

ישראל חסון:  זה חלק מהרכב הכבד, זה חלק מעולם האוטובוסים

ישראל חסון:  ידברו שם על העברת כספים, בלי לצבוע את הכסף לעולם הבטיחות, לעולם הנהגים ולכל ההשקעה במשאב האנושי

ישראל חסון:  אנחנו יכולים להשפיע, ואם זה יעבור בלי שאנחנו נתערב – כל מי שיושב פה בשולחן, פספסנו

ישראל חסון:  בפעם הבאה שנוכל להתערב זה ייקח עוד כמה שנים ובינתיים, חס וחלילה, ייהרגו לנו נוסעים או ילדים, משהו שאנחנו לא יכולים לסבול בכלל

בועז טופורובסקי: תודה רבה

בועז טופורובסקי:  יחיאל מונטג, בבקשה

יחיאל מונטג: ברכות לכולם, אני מייסד ומנכ"ל עמותת עיניים בדרכים, "נשק וסע"

יחיאל מונטג:  ראשית, ברכות על הקמת הוועדה וחזרתך בבריאות שלמה לתפקוד

יחיאל מונטג:       אנחנו חברים בפורום פעולה, ושם הקמנו תת-גוף שנקרא אזור בית ספר, school zone, וזה נותן מענה למה שמקס העלה פה

יחיאל מונטג:  יש לנו תשובה די יפה ועונה לבעיה שיותר מ-50% בתי ספר ברחבי הארץ, שלא זוכים לטיפול בנושא משמרות הזה"ב

יחיאל מונטג:  יש לנו את היכולת לטפל בזה

יחיאל מונטג:  זה ו"נשק וסע" ביחד

יחיאל מונטג:  היינו בפגישה עם מפקדת מדור שותפויות במשטרה כדי לקדם את יישום "נשק וסע" בחברה הערבית, ויש מקום לאופטימיות זהירה

יחיאל מונטג:  הכוונה היא עידוד של היישום ברשויות ערביות

יחיאל מונטג:  אנחנו נתקלים בקשיים רבים ביישום המיזמים בעקבות אי-שיתוף פעולה בין משרד התחבורה למשרד השיכון

בועז טופורובסקי: נבדוק את זה

יחיאל מונטג: ההנחיות של משרד התחבורה לא תופסות באינפורמציה שמשרד השיכון מעביר, ואנחנו נתקלים בהרבה בעיות

יחיאל מונטג:       אחרון-אחרון, פרויקט אכיפה אלקטרונית – נשמח מאוד להשתלב כדי שתהיה אכיפה אלקטרונית בסביבת מוסדות חינוך

בועז טופורובסקי: רפי שדיבר על אכיפה אלקטרונית, הלך בדיוק

בועז טופורובסקי:  נחבר ביניכם כי זה מאוד מאוד חשוב

בועז טופורובסקי:  הכוונה לאכיפה אלקטרונית בסביבת בתי ספר, וזה מאוד חשוב

בועז טופורובסקי:  תודה

בועז טופורובסקי:  ישראל גולדברג, בבקשה

ישראל גורי: שלום לכולם, גם אני מצטרף לברכות לבועז לבריאות טובה

ישראל גורי:  אני מנהל קרן אביה לזהירות בדרכים

ישראל גורי:  לפני 15 שנה, הבן שלנו אביה יהושע נהרג בתאונה

ישראל גורי:  הוא התהפך עם הרכב כשהוא היה הנהג

ישראל גורי:  חבר שלו יצא מהרכב ממש ללא פגע, אבל הוא נהרג במקום

ישראל גורי:  אשר יגורתי בא לי

ישראל גורי:  עוד שנים רבות לפני זה התחלתי להתעסק בזהירות בדרכים ועשינו קמפיינים

ישראל גורי:  יש לי משרד פרסום גדול, והוצאנו קמפיינים בחינם, בהתנדבות, לעיריות כמו תל אביב ורמת גן

ישראל גורי:  טבענו את הסיסמה חוצים לחיות, וזה רץ הרבה שנים

ישראל גורי:  עבדנו יחד עם הרלב"ד והבאנו רעיונות

ישראל גורי:           אני רוצה לציין את ד"ר ארז קיטה, שעושה פעילות מופלאה – אני מעריץ את הפעילות של הרלב"ד – כמעט באפס תקציב

ישראל גורי:  אני קורא להם שק חבטות – מכיוון שאיפה שאפשר לקצץ, מקצצים להם

ישראל גורי:  אנחנו יודעים שיש עשרות אלפי פצועים בתאונות דרכים, ו-2,500 פצועים קשה, שמהם גם נפטרים במשך השנים

ישראל גורי:  עשרות אלפי משפחות נכנסות מידי שנה למעגל הצער

ישראל גורי:       אנחנו כמשפחה שכולה וגם בועז יכול להגיד את זה, תאונת דרכים זה פיגוע רב נפגעים – אחים, אחיות, סבים סבתות, דודים, דודות

ישראל גורי:  כל המשפחה נפגעת ולא רק המשפחה הגרעינית

ישראל גורי:  במשך השנים פיתחנו ז'אנר שנקרא פארק הזה"ב – אנחנו לוקחים מתחם ענק כמו בנייני האומה, או בונים אוהלי ענק, ומביאים אלפי אנשים לאירוע שנקרא פארק הזה"ב

ישראל גורי:  אנחנו מעמידים בין 30 ל-50 תחנות – סימולטורים, קורקינטים חשמליים, רכבים מתהפכים והכול ממוחשב

ישראל גורי:  לתרגל אנשים לצאת ממצוקה על יבש, מה שאפשר, חס וחלילה לפגוע על רטוב

ישראל גורי:       אנחנו מעמידים עכשיו את פארק הזה"ב כאטרקציה לאומית ונקרא לזה מרכז חוויה לאומי

ישראל גורי:  אנחנו מקימים מרכז ענק בלוד, שיתכלל את כל הטיפול בנושא של חינוך בתחום הזה

ישראל גורי:  עשינו מחקר ואני רואה את התוצאות של אנשים שעברו את פארק הזה"ב

ישראל גורי:  מרכז חוויה לאומי ייתן איזשהו עוגן לאומי שלא קיים בכל העולם כולו

ישראל גורי:  זה יהיה במרכז הארץ למשפחות שיוכלו לבוא לשם, לתרגל, ללמוד, לעבור חוויה

ישראל גורי:  סטודנטים, תלמידים, משפחות וגם מאמנים מקצועיים

ישראל גורי:  אני מזמין אתכם לבוא לבקר בקרוב

בועז טופורובסקי: אני מאוד אשמח, ונתאם אצלכם ביקור בפארק

בועז טופורובסקי:  נשמע מדהים, אני אשמח מאוד ויהיה לי לכבוד לבקר ולראות איך אנחנו יכולים לשתף פעולה

בועז טופורובסקי:       גבי, יש לך משפט להגיד?     

גבי בן הרוש: זה כל כך מקומם

גבי בן הרוש:  קודם כול, אני רוצה לברך אותך שאתה ממשיך עם הרצף של ועדת המשנה, אבל כשמדברים איתי על תאונות דרכים, אמות הסיפים שלי מתחילות – שים לב, חברי כנסת לא מופיעים פה

גבי בן הרוש:  הכול סיסמאות

גבי בן הרוש:  אני בוועדות האלה מעל עשרים שנה, הכול סיסמות

גבי בן הרוש:  דובר פה על טכנולוגיה, על מה שאתה רוצה

גבי בן הרוש:  361 הרוגים, ואני אתקן את מי שניסה לתקן אותי

גבי בן הרוש:  אחרי שלושים יום, אדם שנפטר לא נחשב שהוא נהרג בתאונת דרכים

בועז טופורובסקי: נכון, אתה צודק

בועז טופורובסקי:  אם מישהו נפצע ונפטר אחרי תום  שלושים יום, זה לא נחשב פטירה כתוצאה מתאונת דרכים

גבי בן הרוש: יש לי הרבה מה להגיד, גם על קציני הבטיחות, אבל אני אתן דוגמה אחת קלאסית

גבי בן הרוש:  נהרגים 70 אנשים בשנה בשול הדרך

גבי בן הרוש:  עתרתי ב-2003 לבג"ץ והמדינה התחייבה לקחת את זה כפרויקט לאומי

בועז טופורובסקי: עכשיו אמרו לך שאולי זה יספיק לשניים

גבי בן הרוש: כמו סוכר

גבי בן הרוש:  תסתכל באיזו מדינה אנחנו חיים

גבי בן הרוש:  הנושא של תאונות דרכים אפילו לא על סדר-היום אצל ממשלת ישראל

גבי בן הרוש:  ב-2006 קמה ועדת שרים לתאונות דרכים

גבי בן הרוש:  לא היה דיון רציני אחד, ואנחנו חיים פה בעולם וירטואלי

בועז טופורובסקי: גבי, אנחנו נקיים ישיבה על משא כבד, ואני רוצה להגיד כמה דברים

בועז טופורובסקי:  קודם כול, תודה רבה לכל מי שהגיע

בועז טופורובסקי:  הוועדה הזאת היא ועדה שבאה לעבוד

בועז טופורובסקי:  היא לא באה רק לפקח, היא באה גם לוודא שהדברים הולכים לקרות ולהתקיים

בועז טופורובסקי:  אנחנו נעשה מעקב אחרי כל ההצהרות שנאמרו כאן, אחרי כל התוכניות שהיו

בועז טופורובסקי:  ואפילו אחרי שאמרתי את זה, אנחנו מחכים – עוד לא קיבלנו – לקבל ממשרד התחבורה את תוכנית החומש לפיתוח ולטיפול במוקדי סיכון, יחד עם הקריטריונים לקביעת סדרי העדיפויות

בועז טופורובסקי:       המשרד לביטחון לאומי מתבקש להעביר לוועדת המשנה הצעת תקציב, תוכנית מפורטת בכל מה שקשור למלחמה בתאונות הדרכים, ובכלל זה תקציב אגף התנועה, כמו גם השוואה בין תקציבי אגף התנועה בשנים 2022, 2023 ו-2024

בועז טופורובסקי:       הנהלת בתי המשפט מתבקשת להעביר לנו כמה חוסרים יש בתקני שופטים

בועז טופורובסקי:       בנושא התעבורה, כמה תקנים לא מאוישים וכמה תקנים חסר להם תקצוב

בועז טופורובסקי:       משרד החינוך, אנחנו רוצים לקבל עדכון יותר מפורט בנושא משמרות הזה"ב, ומה התוכנית של משרד החינוך כדי להחיות את משמרות הזה"ב, בהנחה וכן

בועז טופורובסקי:  אם לא, אני רוצה לדעת למה

בועז טופורובסקי:       אנחנו נקיים כאן מספר דיונים

בועז טופורובסקי:  נשב ונרד לעומקו של כל נושא ונושא

בועז טופורובסקי:  מעבר לזה, גם בשוטף אני אפגש עם כל אחד ואחת מכם שרוצה, עם כל משרדי הממשלה, ויחד נביא לכך שיהיה שינוי רציני ונכון בכל מה שקשור לתאונות דרכים

בועז טופורובסקי:       לבסוף, ועדת המשנה קוראת לממשלת ישראל לקבל החלטה ברורה ומתוקצבת לתוכנית חומש לפחות עם יעדים מדידים ומתוקצבים, של המאבק של מדינת ישראל בנגע תאונות הדרכים

בועז טופורובסקי:  הכי הרבה אנשים נהרגים בתאונות דרכים, יותר ממלחמות ישראל

בועז טופורובסקי:  למעט סיבות בריאותיות, אין גורם חיצוני שמביא למוות מיותר כמו תאונות הדרכים

בועז טופורובסקי:  אנחנו לא נוותר לאף אחד

בועז טופורובסקי:  אני מצפה מכל מי שהצהיר כאן הצהרות להילחם ולוודא שהדברים האלה יוצאים לפועל, ולעדכן גם אותנו היכן שצריך בכל הקשיים

בועז טופורובסקי:  אני מצפה מכולם לעבוד בשיתוף פעולה מלא ומוחלט עם הרשות הלאומית לבטיחות בדרכים, שכן היא הגוף שהמדינה החליטה שהיא מתכללת את האירוע, ומן הראוי שהוא יהיה על כל הנושאים האלה

בועז טופורובסקי:  תודה רבה ובהצלחה לכולם

בועז טופורובסקי:  הישיבה נעולה